Miten maailman vaikutusvaltaisin mediamoguli, Meiju Suvas, käärmeenlumooja ja Darude liittyvät toisiinsa? | CREAT\nKäärmeet (Serpentes) ovat jalattomia matelijoita. Ne ovat lähisukua liskoille, jotka kuuluvat samaan suomumatelijoiden (Squamata) lahkoon.\nKuvat: Eino Nurmisto & Roosa Vastamäki\nGifautukset: Joonas Brandt\nMakaan yökerhon sohvapöydällä pimppi paljaana. Minun ja tanssilattian välillä on vain kapea heiluva sermi.\nPäivä oli ensimmäisiä syksynkuulaita. Helsingissä tavallista Helsinki-vilinää. Sinnikkäästi yritin sisään lukitusta rappukäytävän ovesta, jossa luki ”Showroom”, ennen kuin huomasin kahden metrin päässä vasemmalla jättimäisen terassin, jossa oli isot ”Showroom”-kyltit. Minut ohjattiin hissiin. Yläkerran ovella kysyttiin vielä nimet.\nSuomen Fox on tv-kanava, jonka ohjelmistoon kuuluu viihdettä, tosi-tv:tä, kansainvälisiä ja kotimaisia sarjoja sekä elokuvia.\nShowroomissa Foxin syysjuhlat ovat juuri alkaneet. Väkeä on paljon, tissejä ja rusketusta enemmän kuin Ruissalon Saarronniemessä heinäkuussa. Kanavan ohjelmapäällikkö Mikko Silvennoinen, Suomen ensimmäisiä julkkis-homoja, juontaa ja samaan aikaan kuvaa itseään selfiekeppiin kiinnitetyllä videokameralla. Hän tekee videota omalle Youtube-kanavalleen.\n”Mikko Silvennoinen juontaa ja samaan aikaan kuvaa itseään selfiekeppiin kiinnitetyllä videokameralla.”\nOvensuussa mietin, mitä tiedän Fox-kanavasta. Tiedän, että se on osa kansainvälistä mediakonsernia, jonka omistaa Rupert Murdoch.\nYhdysvaltalainen talouslehti Forbes listaa joka vuosi ihmiset, joilla on eniten valtaa maailmassa. Vuonna 1931 syntynyt Rupert Murdoch on sijalla 32. Hän on 11,6 miljardin dollarin omaisuudellaan maailman 77. rikkain ihminen. Iso-Britannian entinen pääministeri Tony Blair on hänen tyttärensä kummisetä.\nFoxin taustalla olevan tahon tietäen ei ole yllättävää, että kaikki juomat ovat vieraille ilmaisia. Juon kolme gin tonicia. Keskellä yökerhoa on VIP-tila. Siellä on kolme miestä ja näiden hengaajamimmejä. He ovat Foxilla pyörivän Da Vinci’s Demons -sarjan supertähdet Tom Riley, Greg Chillin ja Eros Vlahos.\nSelviää, että Da Vinci’s Demonsista on alkamassa toinen tuotantokausi Suomessa. Sarjan levittäjä on Fox, joten Suomen lisäksi sarjaa näyttää moni muukin Foxin kanavaperheen jäsen.\nOikeastaan kyseessä on kanavaperheen sijaan enemmänkin kanavapuu, jonka latvassa istuu Rupert Murdoch itse. Hän pitää toisessa kädessään yhtiötä nimeltä 21st Century Fox, josta versoaa Fox Entertainment Group. Yksi oksa Fox Entertainment Groupia on Fox International Channels, josta yhtenä lehtenä kasvaa Fox, Fox-yhtiöiden suomenkielinen kanava. Suomeen Fox perustettiin vuonna 2012, kun kolme vuotta toiminut kristillinen SuomiTV lopetti.\nToisessa kädessään latva-Jeesus Murdochilla on sanomalehti- ja kustannusalaan keskittyvä News Corp. Sekä News Corp että 21th Century Fox perustettiin vuonna 2013, kun aikaisempi jättiyhtiö News Corporation jakaantui kahdeksi. Murdochin nykyisen puun korkeutta kuvaa hyvin se, että miehellä on eri yhtiöissään alaisia liki yhtä paljon kuin Mikkelissä on asukkaita: noin 53 000. Yksi heistä on Mikko Silvennoinen.\n”Murdochilla on eri yhtiöissään alaisia liki yhtä paljon kuin Mikkelissä asukkaita.”\nSilvennoisen mukaan Foxin tulo Suomeen oli osittain suunniteltua, osittain sattumaa. Fox on useimmissa maissa maksukanava, mutta Silvennoisen mukaan ”Suomessa maksu-tv-penetraatio on matala verrattuna Länsi-Euroopan naapureihin”.\nSuomiTV oli mainosrahoitteinen ilmaiskanava, ja siihen sillä oli toimilupa. Tuolla toimiluvalla kasvua Pohjois-Euroopasta hakeva Fox halusi päästä Suomen markkinoille ja onnistuikin. Vain vuosi ennen Suomea Fox oli alkanut näkyä Norjassa, ja vuonna 2014 se laajensi Ruotsiin. Seuraavaksi Fox tavoittelee Tanskaa.\n”Miksei?” kysyy Silvennoinen.\nRupert Murdoch ei omista vielä Creatia, mutta jos hän tai joku muu haluaa lähettää meille rahaa, osoitteessa pisnes@creat.fi kuunnellaan kaikenlaisia tarjouksia.\nRupert Murdoch on maailman suurin mediamoguli. Hänen yhtiöillään on yli kolmesataa tv-kanavaa ympäri maailmaa. Kanavilla puhutaan 45 eri kieltä. Tv-kanavat ja niiden palvelut ylettyvät yli 1,7 miljardiin talouteen ympäri maailman.\nFoxin pressibileet tuntuvat yhtiön mittaluokan huomioon ottaen vaatimattomilta. Silvennoinen esittelee innokkaasti Foxin syksyn ohjelmistoa. Lapin poliisit esittäytyvät poliisiunivormuissaan. Alanyan sankareista paikalla ovat Niko Saarinen ja Maisa Torppa. Kaikki vitsit kertovat naisten sukupuolielimistä. On ikävä kotiin.\n”Kaikki vitsit kertovat naisten sukupuolielimistä. On ikävä kotiin.”\nYritän muistaa, että vaikka en kaikessa akateemisessa ylimielisyydessäni kuulu Alanyan sankareiden kohderyhmään, kuulun Murdochin kohderyhmään. Nykyiseen 21st Century Foxiin sisältyy nimittäin myös jättimäinen elokuvatuotantoyhtiö 20th Century Fox, joka on tuottanut esimerkiksi kaksi ensimmäistä Star Wars -trilogiaa, Yksin kotona -elokuvat, Avatarin ja Titanicin. Marilyn Monroe nähtiin ensimmäisessä elokuvaroolissaan valkokankaalla 20th Century Foxin tuottamassa elokuvassa Dangerous Years vuonna 1947.\nMaailmalla yhtiön tuottamia tv-sarjoja ovat muun muassa Buffy vampyyrintappaja, Glee, Ensisilmäyksellä ja 24. Ensi vuonna Fox näyttää uuden tuotantokauden X-Filesia.\nSuomen Foxin katsotuin ohjelma on V#tun puhelinmyyjät.\nPuhelinmyyjistä viis, ei minun tarvitse mennä omaa kohderyhmäpaikkaani hakemaan edes yhdysvaltalaisista elokuvista. 21st Century Fox omistaa myös brittiläisen Shine Group -yhtiön, johon kuuluu Suomessa toimiva tv-tuotantoyhtiö Shine Finland. Ensitreffit alttarilla, Huvila & huussi, Kuorosota ja Toisenlaiset frendit ovat kaikki Shine Finlandin sarjoja (kuten V#tun puhelinmyyjätkin, jos oikein tarkkoja ollaan).\nSyksyn kirkkain johtotähti Foxin suomalaisista ohjelmista on kuitenkin biletunnelman perusteella Bimbot Oy. Näemme klipin, jossa bimbot, Sointu ja Alina, menevät brasilialaiseen sokerointiin. Toisin sanoen heiltä revitään kaikki häpykarvat pois pehmeänjähmeällä, siirappimaisella sokerimassalla.\nSilvennoinen kertoo, että Bimbot Oy on ”yllättävän feministinen ohjelma”. Bimboja pyydetään kirjautumaan Tinderiin, jotta he voisivat tsekata tilaisuuden miestarjonnan.\n”Bimboja pyydetään kirjautumaan Tinderiin, jotta he voisivat tsekata tilaisuuden miestarjonnan.”\nSinänsä naiskehon seksualisoiminen on hyvin linjanmukaista. Rupert Murdoch oli se häiskä, joka toi brittiläiseen The Suniin kolmossivulle tissit.\nThe Sunin lisäksi Murdochin News Corp -yhtiö omistaa The Timesin, Sunday Timesin ja Press Associationin. Yhdysvalloissa markkinoilla jylläävät suurimpina Wall Street Journal ja New York Post. Uransa Murdoch aloitti syntymämaassaan Australiassa lehtimiehenä, ja hän omistaa sielläkin yhä lukuisia lehtiä.\nLavalla Silvennoinen kehottaa kaikkia menemään photoboothiin. Kuvat tulevat ”someen”.\nRupert Murdochilla on noin 53 000 alaista. Mikko Silvennoinen on yksi heistä.\nVaihdan gin toniceista kaljaan, eikä minua niinkään huoleta kekkeriselfieen ehtiminen kuin HarperCollins. HarperCollins on maailman toiseksi suurin kirjakustantamo. Sen pohjoismainen haara HarperCollins Nordic aloitti tänä kesänä käännöskirjojen julkaisemisen myös suomeksi. Samalla yhtiö aloitti suomalaisten kirjailijoiden haalimisen listoilleen. HarperCollinsinkin omistaa News Corp. Eli latva-Jeesus.\nSelfieiden sijaan päätän keskittyä toisentyyppiseen edustamiseen. Käyn Bimbojen innoittamana ilmoittautumassa brasilialaissokerointiin, jonka Fox ystävällisesti tarjoaa baarin takaosaan kasatussa kauneushoitolassa. Jono on jo tuntien pituinen.\nPalaan pöytään. Vain muutama päivä sitten uutisoitiin, että 21st Century Fox on ostanut perinteisen ja arvostetun tiedelehden National Geographicin, joka oli aiemmin voittoa tavoittelematon. Pääomistus National Geographic -tv-kanavista yhtiöllä onkin ollut jo melkein kaksikymmentä vuotta.\nMyös Suomen Fox näyttää kanavien ohjelmia. Kieltämättä näissäkin juhlissa on tietynlainen luontodokumentin henki. Varsinkin, kun illan yllätysesiintyjä Meiju Suvas tarttuu mikrofoniin. Valtakunnan villein puuma ei todellakaan tyydy vain katselemaan, vaan hän käy ihan reippaasti koskettelemassa yleisöön eksyneitä nuoria miehiä. ”Ai kun sulla on ihanat hiukset!” hän sanoo hämillisenä hymyilevälle noin 21-vuotiaalle pojalle.\nPakenen Meijun vaikutuspiirin luota, haen uuden kaljan ja mietin, että mitä mahdoin näiltä juhlilta edes odottaa. Se, mikä minulle ja aika monelle sukupolveeni kuuluvalle tulee ensimmäisenä Foxista mieleen, on Yhdysvalloissa parikymmentä vuotta sitten aloittanut Fox News Channel.\nRupert Murdoch on republikaani, eli Suomessa hän olisi kristitty konservatiiviänkyrä. Fox News Channel on jonkinlainen Murdochin poliittisen ideologian syöttöautomaatti, joka vuorokauden ympäri selittää katsojilleen maailman tapahtumia. Kanava on ollut Valkoisen talon kanssa riidoissa läpi Obaman kauden.\nMurdochin yhtiöt eivät ole liiemmin salailleet poliittisia intressejään. Miljoonia on siirtynyt vähän sinne sun tänne eri poliittisille järjestöille. Brittilehdissään Murdochin linja on ollut tukea esimerkiksi Margaret Thatcheria ja Tony Blairia.\nHuomioni vie hetkeksi radiojuontaja Jupe Tuomola, joka raahaa lavalle koko perheensä. Yksi Foxin uutuussarjoista on The Tuomolat, sitcom radiojuontajan perhe-elämästä. Mukana on myös alakerran alivuokralainen Mari. Mariakin pyydetään etsimään Tinderin avulla miestä. Hyvä hetki kulauttaa lasi tyhjäksi ja etsiä ruokaa.\nRuokateemana on Turkki: papuja, couscoussalaattia, hummusta, lihapullia, tsatsikia, marinoituja kasviksia, baba ganoushia, leipää ja tietenkin lohta, ollaanhan Suomessa. On taukohetki, joten samalla kun upotan haarukkaani kikherneeseen, ajatukseni uppoavat takaisin Fox Newsiin.\nFox News käyttää asiantuntijoina ihmisiä, jotka eivät ole asiantuntijoita. Esimerkiksi kanavan ilmastonmuutoskommentaattorit eivät yleensä ole tieteentekijöitä, vaan bloggaajia, poliitikkoja ja mediapersoonia, joita saattaa toisinaan rahoittaa jokin fossiilisia polttoaineita tuottavista yhtiöistä.\nAikaisemmin tänä vuonna Fox Newsin vakituinen terrorismiasiantuntija Steven Emerson väitti uutislähetyksessä, että Iso-Britannian toiseksi suurin kaupunki, Birmingham, on kokonaan muslimien asuttama. Tosiasiassa Birminghamin asukkaista 21 prosenttia on muslimeja.\nVuonna 2011 New Jerseyssä tehdyn tutkimuksen mukaan Fox Newsin katsojat tietävät maailman tapahtumista vähemmän kuin ne, jotka eivät katso uutisia ollenkaan.\nTämä on siis nyt se sama yhtiö, joka vastikään osti yhden maailman arvostetuimmista tiedelehdistä.\n”Vuonna 2011 tehdyn tutkimuksen mukaan Fox Newsin katsojat tietävät maailman tapahtumista vähemmän kuin ne, jotka eivät katso uutisia ollenkaan.”\nToinen yllätysesiintyjä on aloittamassa. Suomen viimeisellä käärmeenlumoojalla Lili Sariolalla on mukanaan kolme boaa ja yksi python. Käärmeet päästetään pelottavan lähelle yleisöä. Jännäpissa haisee. Esityksen jälkeen ihmiset poseeraavat käärmettä pitelevän Lilin kanssa. Boan pinta on kuiva ja lämmin, suomujen alla lihaksikas.\nKäyn rahoittamassa hermojani Da Vinci’s Demons -erikoisdrinkillä. Saan valita kahdesta vaihtoehdosta: City of Demons tai Da Vinci. City of Demons tunnetaan paremmin nimellä Negroni ja Da Vinci on jonkinlainen muunnos Sunset-drinkeistä munanvalkuaisineen. Mutta koskapa nimi olisi alkoholia pilannut? Otan Da Vincin.\nSirkusmainen juhlatunnelma on häivyttänyt hyvin kaiken, mikä viittaa jättimäisiin sisar- ja yläyhtiöihin. Mikko Silvennoisen mukaan on epäreilua edes sanoa, että koko Fox-konserni olisi Fox News Channelin takia poliittisesti sitoutunut. Siitä emme keskustele, että voisiko Fox-konserni olla poliittisesti sitoutunut omistajansa takia.\nSilvennoinen muistuttaa, että myös Fox News Channelille nauravat ohjelmat, kuten Simpsonit tai Moderni perhe, ovat Foxin ohjelmia.\n”Pohjois-Euroopan Foxilla ei ole mitään tekemistä Fox Newsin kanssa. Foxin sateenvarjon alle mahtuu erilaisia kanavia: National Geographic on meidän, Fox-viihdeohjelmat ovat meidän, elokuvat ovat meidän ja sitten on Fox News, joka on räätälöity juuri sille markkina-alueelle”, Silvennoinen sanoo. Hän kertoo myös, ettei kukaan ole kysynyt aiheesta häneltä enää kolmeen vuoteen.\n”Kyllähän kaikki näkevät meidän ohjelmistosta, että se on eri kuin Fox News. Aika harva suomalainen on Fox Newsiä edes nähnyt. Maine voi olla eri asia kuin todellisuus.”\n(Harmi Silvennoisen kannalta, että nykyaikana pätkiä Fox Newsistä on aika helppo nähdä. Tässä esimerkiksi aiemmin mainittu ”terrorismiasiantuntijan” totuusarvoltaan MV-sivuston kuonaan verrattava ”uutisvideo”.)\nRaamatussa on 247 viittausta alkoholiin. Niistä 40 suhtautuu alkoholiin kielteisesti ja 145 myönteisesti. Loput ovat neutraaleja viittauksia. (Lähde: Whitfield, Daniel: Alcohol and the Bible)\nJälkiruokana on suklaakakkua. Otan kaksi palaa. Kakku on koristeltu tuoreilla vadelmilla ja herneenversoilla.\nKakku sulaa suussa. Mietin, mitä Silvennoinen sanoi. Hän on oikeassa siinä, että Yhdysvallat on niin medialtaan kuin politiikaltaankin hyvin erilainen alue kuin Eurooppa. Keskityn siis hetkeksi Murdochin toimiin lähempänä.\nYksi Murdochin liikeuran kovimmista takaiskuista sattui Britanniassa vuonna 2011, kun Scotland Yard alkoi tutkia Murdochin omistamia lehtiä. Selvisi, että toimittajat olivat salakuunnelleet julkisuuden henkilöiden ja rikosten uhrien puhelimia. Lisäksi lehdet olivat ostaneet tietoja poliiseilta ja virkamiehiltä. Kovimman paineen alla oli sensaatiolehti News of the World.\nRupert Murdoch lensi poikansa Jamesin kanssa Lontooseen selvittämään tilannetta. Murdochin mukaan ihmiset, joihin hän oli luottanut, hänen omat työntekijänsä, pettivät hänet. Murdochit kiistivät tienneensä mitään salakuuntelusta. Britannian suurimmissa päivälehdissä julkaistiin koko sivun kokoinen, Rupert Murdochin allekirjoittama anteeksipyyntö.\nViisikymmentä ihmistä pidätettiin. Useita syytteitä nostettiin. Lopulta kovimman tuomion sai Andy Coulson, News of the Worldin toimittaja. Rupert Murdochia tai muita perheen jäseniä ei syytetty mistään.\nSalakuunteluskandaalilla oli kuitenkin vaikutuksensa myös Rupert Murdochin elämään. 1843 aloittanut News of the World -lehti joutui lopettamaan toimintansa. Murdochin kolmas avioliitto päättyi. CIA alkoi tutkia Murdochin yhdysvaltalaisten yhtiöiden toimintaa. Murdochin jättiyhtiö News Corporation jakautui kahtia kohun laannuttua vuonna 2013. Syntyi News Corp ja 21st Century Fox.\n”Ilta alkaa huipentua. Päätähti Darude saapuu paikalle.”\nIlta alkaa huipentua. Päätähti Darude saapuu paikalle. Sandstorm-hitti on ylittänyt suojaikärajan: se on jo 16-vuotias. Yhtäkkiä on minun sokerointivuoroni. Kävelen sermin taakse. Siellä on yökerhosohva ja sen edessä sohvapöytä, jolle on levitetty pyyhe. Otan housut pois. Darudelle juonnetaan solisti. En kuule kuka.\nEnsimmäiset lehtensä Rupert Murdoch peri isältään Australiassa jo vuonna 1952. Päätoimittajana Murdoch oli alusta asti tunnettu ärhäkästä tyylistään tehdä lehtiä. Siis lähinnä otsikoista, joissa oli skandaaleja, seksiä tai urheilua. Tärkeintä oli myynti.\nSe toimi. Vuonna 1968 Murdochin omaisuuden arvo oli jo 50 miljoonaa dollaria ja hän pystyi laajentamaan toimintansa Lontooseen.\nPääni on sohvalla, takapuoleni pöydällä, kahdenkymmen sentin päässä polvistani on väliaikainen sermi, joka kolisee ja heiluu kosmetologin liikkuessa. Kosmetologi kysyy, haluanko jonkin muotoilun. Valitsen kolmion. Viinapuudutus ei ylety sukupuolielimiini asti.\nYhdysvaltoihin Murdoch laajensi 1973. News Corporation perustettiin 1979. Vuonna 1985 Murdoch sai Yhdysvaltojen kansalaisuuden ja osti 20th Century Foxin. HarperCollinsin hän leikkasi ja liimasi kokoon vuonna 1990. Vuonna 2005 Murdoch koki ajankohtaiseksi laajentua Internetin puolelle ja osti MySpacen.\nHeinäkuun ensimmäisenä päivänä 2015 Murdoch jätti paikkansa 21st Century Foxin toimitusjohtajana. Tilalle nousi hänen poikansa James. 84-vuotias Murdoch kuitenkin pitää paikkansa yhtiön hallituksen puheenjohtajana yhdessä toisen poikansa Lachlanin kanssa.\nToista yhtiötä, News Corpia, Rupert Murdoch edelleen johtaa, mutta jälleen yhdessä poikansa Lachlan Murdochin kanssa.\n”Viinapuudutus ei ylety sukupuolielimiini asti.”\nSokerointi on valmis. Kosmetologi toteaa, että nyt normaalisti pestäisiin ylimääräiset sokerit pois, mutta täällä ei valitettavasti ole mahdollisuutta.\n”Sä voit sitten itse huuhdella, kun käyt vessassa.”\nNousen ja puen päälleni.\nKäveleminen tuntuu oudolta. Ihossani on sileä liimapinta, johon pikkuhousuni takertuvat. Jostain syystä en kuitenkaan mene vessaan pesulle.\nOvella vielä linnanneitopukuun pukeutunut foxilainen ojentaa jokaiselle jumppapussin, jossa on potkulauta, kaksi artisokkauutteesta valmistettua laihdutusjuomaa, mainoksia ja kuponki, jolla saa Siwasta ilmaiseksi kolme juustoa.\n”Foxilainen ojentaa jumppapussin, jossa on potkulauta, kaksi artisokkauutteesta valmistettua laihdutusjuomaa ja kuponki, jolla saa Siwasta kolme juustoa.”\nYöbussi vie minut takaisin Turkuun. Mikko Silvennoinen oli mukava ja supliikki. Tiedän, että hänen työtään on kertoa hyviä asioita Foxista. Tuntuu kurjalta olla eri mieltä hänen kanssaan. Bileissäkin kaikki oli niin viihdemaailmankimmeltävää ja kuohuviininkevyttä.\nJokaisella media- ja kulttuuritoimijalla on aina jokin arvopohja, jonka pohjalta se asiaansa tekee. Creatin itselleen määrittelemiä arvoja ovat esimerkiksi rohkeus, poikkitaiteellisuus ja subjektiivisuus. Mikko Silvennoisen mukaan Fox Suomen arvopohja on avarakatseinen ja laaja, mikä näkyy konkreettisesti heidän ohjelmistossaan.\n”Meiltä tulee sekä lastenohjelmaa että zombiekauhua, laadukkaita dokumentteja ja viihdehömppärealitya.”\nSilvennoisen mukaan Fox Suomi on puhtaasti viihdettä, eikä se ota osaa politiikkaan.\nMutta kuten Silvennoinen itse sanoi Fox Newsin kohdalla: kanava on räätälöity juuri sille markkina-alueelle, jolla se toimii. Murdoch ei välitä, onko hänen yhtiöidensä levittämä sisältö korkealaatuista tiededokumenttia vai ennakkoluuloista muukalaisvihaa kasvattavaa provosointia. Markkina-alue on se, mikä ratkaisee. Ei laatu, ei totuus, ei sivistys.\nMitä Murdoch sitten tavoittelee? Rahaako pelkästään? Vai valtaa? Maailmaa, joka sopii hänen maailmankuvaansa?\nLapin poliisit tai V#tun puhelinmyyjät tuskin ovat pidemmän päälle millään tavalla poliittisesti merkittäviä ohjelmia Suomessa. Eikä niiden ole tarkoituskaan olla. Niiden tarkoitus on kerätä katsojia. Niiden on tarkoitus luoda suomalaisille mielikuva Fox-yhtiöstä kevyenä viihdetehtaana, olla kevyt viihdetehdas.\nTaustalla yhä enenevissä määrin Rupert Murdoch päättää, mitä uutisia me luemme, keihin asiantuntijoihin luotamme, mitä tieteellisiä tuloksia saamme kuulla, mitä elokuvia katsomme, minkä tv-sarjan laitamme pyörimään ja kenen kirjoja luemme. Ehkä jopa sen, kenestä tulee Yhdysvaltojen seuraava presidentti, maailman vaikutusvaltaisin ihminen.\nEnnen Lohjaa olen nukahtanut.\nFinnpanelin mukaan Foxin katsojaosuus Suomessa oli viime vuonna 3,6 prosenttia.\n30.09.2015 – Pihvi / bikinivahaus / fox / media / mikko silvennoinen / politiikka / rappio / rupert murdoch / sokerointi / televisio


Muu tapahtuma - Tapahtumat - Nurmijärvi\nKokoomus Klaukkalan markkinoilla su 24.10.2021\n24.10. klo 10:00 - 14:00\nTervetuloa mukaan kokoomuksen teltalle Klaukkalan markkinoilla. Tule tapaamaan kokoomuslaisia aluevaaliehdokkaita ja vaihtamaan ajatuksia kuntalaisten arjesta ja 2023 aloittavista hyvinvointialueista. Mitä vaikutuksia Keski-Uudenmaan hyvinvointialueen käynnistymisellä on Nurmijärvelle? Miksi on tärkeä äänestää hyvinvointialuevaaleissa tammikuussa 2022? Markkinapaikkana on…\nLue lisää tapahtumasta Kokoomus Klaukkalan markkinoilla su 24.10.2021\nLuento Valkeasaaren ja Kuuterselän taisteluista\n26.10. klo 18:00 - 20:00\nSuomen sotahistoriaan laajasti perehtynyt Raimo "Spike" Suominen kertoo jatkosotaan liitttyvistä Valkeasaaren ja Kuuterselän läpimurtotaisteluista ja niihin liittyvistä henkilöistä. Nurmijärven Opisto järjestää ilmaisen luennon. Ilmoittaudu luennolle ennakkoon https://opistopalvelut.fi/nurmijarvi/. Luento pidetään Valtuustosalissa, Keskustie 2, 01900 Nurmijärvi.\nLue lisää tapahtumasta Luento Valkeasaaren ja Kuuterselän taisteluista\nSiskot ja Simot haravointitalkoot\n30.10. klo 11:00 - 12:00\nSiskot ja Simot järjestää yhdessä kotihoidon kanssa perinteiset haravointitalkoot. Tervetuloa mukaan helpottamaan kotona asuvien ikäihmisten arkea raikkaaseen syysilmaan puuhailemaan pieniä ja keveitä pihapuuhia. Kolme kohdetta sijaitsevat Rajamäellä. Tarjolla lämmintä juotavaa. Tarkemmat tiedot saat ilmoittautumisen jälkeen.…\nLue lisää tapahtumasta Siskot ja Simot haravointitalkoot\n2.11. klo 18:00 - 20:00\nYksit tapahtuma 2.11.2021 klo 18:00\nNovellikoukku Klaukkalan kirjaston Tello-salissa tiistaisin 7.9., 5.10, 2.11. ja 7.12. klo 18-20. Tervetuloa neulomaan omaa neuletyötä tai hyväntekeväisyysneuleita Hyvinkään sairaalan vastasyntyneille vauvoille ja samalla kuuntelemaan novelleja. Teetarjoilu. Hyväntekeväisyysneuleisiin langat tarjoaa Klaukkalan Citymarket. Tapahtuma järjestetään voimassa…\n72 tuntia -varautumiskoulutus\n3.11. klo 18:00 - 19:30\nPitkittynyt sähkökatko, vedenjakelun häiriöt, pandemia tai muut syyt voivat aiheuttaa tilanteen, jolloin yhteiskunnan tarjoamat palvelut häiriintyvät tai jopa keskeytyvät. Luennolla kuullaan, millä tavoin kotitalouksissa voidaan varautua tulemaan toimeen ainakin 72 tuntia itsenäisesti ilman ulkopuolista apua.…\nLue lisää tapahtumasta 72 tuntia -varautumiskoulutus\n24.11. klo 19:00 - 21:00\nK-18 Korona pysäytti koko maailman ja sen lisäksi myös Ismo Leikolan. Nyt koteloitumisvaiheen jälkeen stand-up-lavoille lennähtää ei ainoastaan täysin uusi show, vaan suorastaan uusi ihminen, uudestisyntynyt Ismo, joka on saanut 20 sekunnin mittaisen kasteen käsienpesualtaassa.…\nLue lisää tapahtumasta Ismo Leikola – ei mitään vakavaa


Runebergin päivän kahvikutsut Pähkinäpensaan päiväkodin eskarissa | Laitilan Sanomat\nRunebergin päivän kahvikutsut Pähkinäpensaan päiväkodin eskarissa\nSalissa kilisivät kahvikupit, kun esikoululaiset viettivät Runebergin päivää fiinisti.\nEmilia Stoor ja esiopetuksen henkilökunta\nTorttukahveja juotiin jo perinteeksi muodostuneilla Runebergin päivän kahvikutsuilla Pähkinäpensaan päiväkodissa. Johan Ludvig Runeberg oli innokas seuramies, jonka luona kävi paljon ystäviä kylässä. Kahvipöydässä istuivat usein kaksi muuta suomalaista suurmiestä, J.V Snellman ja Elias Lönnrot .\nTänä vuonna Runebergin päivän viettoon oli vieraiksi kutsuttu Apilaniityn päiväkodin eskarilaiset. Runeberg oli makean ystävä koko ikänsä. Makeita olivat myös eskarilaisten itse leipomat tortut, joita yhdessä maisteltiin Laitilan kaupungintalon kahviossa posliiniastioista.\nJuhla alkoi päiväkodin henkilökunnan esittämällä näytelmällä, joka sisälsi katkelmia Runebergin elämästä. Näytelmän myötä lapset pääsivät aikamatkalle 1800-luvun Suomeen.\nLasten mielestä näytelmän paras kohta oli se, kun Runebergien Saima-possu yhtäkkiä ryntäsi työhuoneeseen sisälle, jolloin pöydät ja tavarat lentelivät ja ruukkukasvi putosi Runebergin nenälle. Siitä hän sai idean virteen Mä taimi olen sun tarhassas .\nJoidenkin mieleen jäi myös se, miten ennen vanhaan rankaistiin kurittomia oppilaita korvatillikalla, sillä Runeberg oli hyvin ankara opettaja. Opettajan sekä kirjailijan ja runoilijan töiden lisäksi Runeberg oli myös pappi. Hän kirjoitti sanat muun muassa Maamme –lauluun, Porilaisten marssiin sekä useisiin virsiin.\nVänrikki Stoolin tarinat on Runebergin tunnetuin runokokoelma. Runebergin tuotanto on tärkeä osa suomalaista kulttuuria, johon tutustuminen on myös osa esiopetusta.\nJuhliin valmistauduttiin leipomisen lisäksi lukemalla Mauri Kunnaksen Koiramäen Martta ja Ruuneperi –kirjasta katkelmia sekä opettelemalla Markus Lampelan säveltämän ja sanoittaman Ruuneperi -laulun, jonka lapset lauloivat osana näytelmää.\nJuhliin sai halutessaan pukeutua juhlavasti tai vanhahtavasti. Lopuksi lapset piirsivät kuvia Runebergistä sekä mieleenpainuvimpia hetkiä päivästä.\nRuuneperi, peri peri,\nRuuneperi, peri, peri,\nja sitten joi torttukahavit!\nEskarilaiset herkuttelivat runebergin tortuilla.\nPäiväkodin henkilökunta esitti näytelmän Runebergista.


Kaupallinen yhteistyö: Tanssiurheiluseura Lumets\nEtenkin minä olin toivonut, että tanssisimme häätanssinamme jonkin koreografian, sillä rakastan tanssimista ja ajattelin, että olisi hauskaa käydä yhdessä tanssitunneilla ja harjoitella pitkin kesää.\nOlimme joskus aiemmin käyneet alkeiskurssilla kilpa- ja paritanssiin erikoistuneessa Tanssiurheiluseura Lumetsissa ja tykkäsimme opettajistamme niin kovasti, että oli aivan selvää, että menisimme sinne häätanssiakin varten. Minä halusin kovasti tanssia rumbaa, sillä en ollut ikinä päässyt kokeilemaan sitä ja kappaleeksemme valikoitui Eerikin ehdotuksesta Nopsajalan kaunis Lupaan olla.\nKävimme neljällä tanssitunnilla ja viimeisellä kerralla videoimme koko tanssin, sen jälkeen oli enää tehtävänä harjoitella sitä kotona. Koreografiamme oli tyylikäs, mutta tarpeeksi yksinkertainen, jotta me täysinä rumba-aloittelijoina selviäsimme siitä kunnialla.\nViimeinen treenikerta, koko tanssi kerralla purkkiin!\nEmme kuitenkaan olleet ennättäneet harjoitella lainkaan niin paljon kuin olimme suunnitelleet, osaksi koronan takia siirtyneistä häistä ja siitä johtuneesta kiireestä johtuen. Vähintään yhtä paljon olin kuitenkin huolissani puvustani. En tiennyt millaista olisi tanssia se päällä, olkainongelman olimme äitini kanssa ratkaisseet, mutta pelkäsin, että joko minä tai Eerikki kompastuisimme helmaani.\nKokeilimme tanssia hieman kun olimme hääpäivänä alkupäivästä kuvauksessa, jotta näkisimme onko se edes mahdollinen pukuni kanssa, mutta tietenkään emme olleet koskaan tanssineet sitä kunnolla niin, että minulla olisi hääpuku päällä. Eerikki ei voinut nähdä pukua ennen häitä, tosin eipä minulla olisi sitä ollutkaan 😀 Mietin myös tanssisinko korkokengissä vai vaihtokengissäni, mutta päätin lopulta mennä korkokengillä, sillä ne ovat korkeammat ja silloin todennäköisyys kompastua helmaani olisi pienempi.\nHäätanssi olikin suurin jännityksen kohteeni vihkimisen jälkeen. Muistan kuitenkin, kun tuli se häätanssia edeltävä hetki, niin tajusin, että tämä on minun ja Eerikin ensimmäinen tanssi avioparina. Tämä ei ole esitys kenellekään muulle – tai no, on, mutta se ei ole se oleellinen asia. Halusin tanssia häissäni, koska rakastan tanssimista ja nyt saan tanssia ensimmäistä kertaa aviomieheni kanssa ja aion nauttia joka hetkestä, se miten se menee on täysin toissijaista. Sain itseni yhtäkkiä aivan eri fiilikselle tämän tajuttuani ja jännitykseni katosi lähes kokonaan.\nLopulta häätanssi meni yllättävänkin hyvin! Suuri kiitos siitä menee Eerikille, joka oli niin tunnollisesti harjoitellut itsekseen, että pystyin luottamaan siihen, että hän kyllä vie kuten pitääkin. Mekon kanssa pyöriminen oli suurin haasteeni, mutta nopeasti sain kiinni siitäkin, että miten teen sen parhaiten. Ennen kaikkea, meillä todella oli hauskaa! Treenatessa olimme tuijottaneet lattiaa ja vain miettineet tahtia ja seuraavaa liikettä, nyt me molemmat katsoimme toisiamme, hymyilimme ja nautimme ensimmäisestä yhteisestä tanssistamme.\nMikäli haluatte harjoitella tanssikoreografian häihinne, suosittelen lämpimästi Lumetsia. Häätanssit toteutetaan aina hääparin toiveiden mukaan, voitte vaikka ehdottaa erilaisia kappaleita ja kysellä niihin sopivia tanssilajeja, mikäli ette ole varmoja, mitä haluatte häissä tanssia. Meillä kävi onni, että rumba, jonka kovasti halusin, sopi valitsemaamme kappaleeseen.\nTanssii tähtien tapaan -kurssit kuuluvat heidän vakio-ohjelmaansa ja se olisikin mielestäni ihana häälahja! Hauskaa yhteistä tekemistä, jossa onnistuu vain toimimalla tiiminä 🙂\nHäätanssin jälkeen seurasi yllätysnumero, siitä ensi kerralla!


SAKU ry | Action! 2/2021 - Page 7\nRaision seudun koulutuskuntayhtymässä ammattiosaajan työkykypassin käyttöönotossa otetaan iso askel syksyllä , kun 300 uudelle opiskelijalle tarjotaan mahdollisuus passin toteuttamiseen . Hankevastaava Airi Levonen kertoo työtä riittävän työkykypassin tunnettuuden lisäämisessä oppilaitoksessa . Ison plussan puolelle menee se , että käyttöönoton edistämiseen on löytynyt useita innokkaita toimijoita .\nTeksti : Sari Mantila-Savolainen\nAmmattiosaajan työkykypassin käyttöönotto käynnistyi Raision seudun koulutuskuntayhtymässä pilotissa , jossa mukana olivat terveys- ja hyvinvointialan opiskelijat . Kevään aikana Rasekossa siirryttiin työkykypassin juurruttamisvaiheeseen , johon mukaan on saatu useampia aloja .\n-Meillä on tavoitteena , että syksyllä 300 uutta opiskelijaa lähtisi mukaan työkykypassin käyttöönottoon . Mukaan on tulossa terveys- ja hyvinvointi- , ravintola- ja catering- , liiketoiminta- ja matkailuala sekä VALMA . Tavoitteena on laajentaa käyttöönottoa myös muille koulutusaloille , kertoo hankevastaava ja työkykypassimentori Airi Levonen .\nTyökykypassista tarvitaan lisää tietoa Rasekon kampuksella alat jakautuvat neljään eri koulurakennukseen . Syksyllä työkykypassimentoreita löytyy jokaisesta talosta ja useammalta alalta .\n-Olin kyllä iloisesti yllättynyt , että saimme työkykypassin käyttöönottoon hyvin tiimin kasaan , kun muitakin hankkeita on paljon menossa . Ammattiaineiden puolella on vielä vähän huonosti tiedossa , mitä se työkykypassi oikein on .\n-Tärkeintä on saada viestiä eteenpäin siitä , mistä työkykypassissa on kysymys . Sen jälkeen voidaan lähteä miettimään , missä kohtaa opintoja kullakin koulutusalalla asioita opetetaan ja mihin moduuleihin kokonaisuus eri aloilla parhaiten istuu .\nRasekon työkykypassimentorit kokoontuivat heti syyslukukauden alussa . Kuvassa tiimistä Irma Laurila ( vas . alhaalla ), Taneli Hautamäki , Anette Hankomäki ( vas . ylhäällä ) ja Airi Levonen . Mentoritiimiin kuuluvat myös Salla Sippola , Annukka Toivonen , Sirpa Vainio ja Piia Vuorio .\nMentorit tärkeitä viestinviejiä Airi Levonen uskoo , että tavoitteisiin päästään , kunhan asioita ja käytänteitä saadaan yhdessä jumpattua eteenpäin . Ammattiosaajan työkykypassin verkkosivustolta ja mobiilista löytyy valmiina tehtäviä . Rasekossa on tuotettu myös omia sisältöjä työkykypassin toteuttamiseen .\n-Syksyllä on tarkoitus järjestää työpajoja mentorien vetäminä ammattialojen opettajille . On tärkeää , että päästään keskenään vaihtamaan mielipiteitä , miten moduuleissa työkykypassiasioita viedään Rasekossa eteenpäin . Lisäksi käytössä on monta väylää ; Instagram , Facebook-sivut , julisteet ja info- TV-materiaalit , joilla työkykypassista opiskelijoille kerrotaan .\nRasekoon on syksylle tilauksessa SAKU ry : n tarjoama motivointipuheenvuoro työkykypassin käyttöönoton tueksi . Henkilöstön sitoutuminen on onnistumisessa pääosassa . Paras väylä saavuttaa opiskelijoita on vastuuopettajien kautta .\n-Olen itse vahvasti asian takana , koska koen asian tärkeäksi . Työssäjaksaminen on nykyään heikentynyt . Työkykypassi on hyvä väline innostaa liikkumaan ja nostaa muita jaksamiseen vaikuttavia asioita esille . Näitä asioita on jo opinnoissa , mutta työkykypassin kautta niitä voi tulla paremmin otettua esille , arvioi Airi Levonen .


In Kielioppi By Victoria 2376\nTapa, jolla käytän melko yksinkertainen. Se antaa meille mahdollisuuden osallistua yhteydessä. Mikä on yhteydessä? Mistä se on tehty, kun tutkimme Englanti? Asiayhteys — kaikki osat kulttuurin muodostumista kieli: uutisia, elokuvien, lähetysten lauluja, kirjoja, sanomalehtiä. Kaikkea joka voimme kuulla ulkomaisten puhetta. Mikä näistä kategorioista usein tapahtuu istunnossa? Tietenkin, laulu! Kuuntelemme paljon lauluja, ja useimmat niistä Englanti. No, täydellinen materiaali meidän menetelmiä.\nMenetelmä on muistaa linjan laulu, joka sisältää hokeman tai sana. Aina tarvitse pelata tätä ehdotusta, muistiin pop melodia oikea lause. Tällainen yhdistys.\nTässä on esimerkki. Rakastan vuotias amerikkalainen musikaali «Laulavat sadepisarat.» Nimi musikaali sama ensimmäinen rivi kappaleen — Singing in the rain Ja kun haluat kääntää Englanti-Venäjän lause «sade», aivot itsessään on vaihtoehto in the rain koska se istuu tukevasti melodia. Ja te tiedätte, että sade — se ei ole under the rain Ei at the rain Nimittäin IN THE RAIN\nAinoa asia, joka pitäisi huolehtia, kun käytät tätä menetelmää — on luotettava tietolähde. Monet tunnetut esiintyjät «synnin» väärä kielioppi tai virheellinen ääntäminen.\nJoten, ehdotan luot joitakin vahvoja yhdistykset ajan Present Perfect käyttämällä kappaleita Englanti.\nToivomme, että tiedät jo kaiken tällä kertaa meidän artikkelissa «Aika Present Perfect ( Perfect aikaa). »\nTärkeintä käytettäessä Present Perfect — on selvää, että se liittyy hetkellä se on. E. toiminta on tehnyt aiemminkin, mutta tulokset näemme läsnä. Tämä sääntö auttaa meitä muistamaan hämmästyttävä bändi Queen ja ajaton hitti We are the champions\nBut committed no crime Olen palvellut termi\nRikoksesta jota hän ei tehnyt\nRikollisuus hän ei tehnyt, aikaisemmin, mutta hän kärsi rangaistuksensa hänelle. Tässä se on yhteys läsnä.\nKäytämme Present Perfect puhumme mitä on tapahtunut viime aikoina, mutta ei soita milloin. Tässä tapauksessa yhteinen kysymys: Where have you been? Ja kaunis laulu Chris Rea Chris Rea Blue Cafe tai Cafe «Sadness» The Blue Caf é «) kertoo:\nBecause I want to go with you Missä olet ollut?\nHaluan tietää, mitä uutta\nHaluan mennä kanssasi\nMitä tiedät on uusi?\nKoska haluan mennä kanssasi\nVoit varmasti valita modernimpi lauluun. Esimerkiksi kuunnella Rihanna Rihanna Hän laulaa siitä, miten rakas jonnekin piiloutua siltä:\nSomewhere in the crowd Missä olet ollut?\nEn koskaan näe sinua\nOlet piilossa minulta?\nKappale on nimeltään «Missä olet ollut? »(» Where have you been? «), ja kuunnella sen täältä:\nMyös aika Present Perfect käytetään, kun toiminta tapahtuu, mutta ajanjakso ei ole vielä päättynyt. Tehokas sanoilla today this week this year so far James Blunt James Blunt hänen laulu Stay The Night laulaa:\nIt’s been a perfect day 72 astetta, nolla sateen mahdollisuus\n72 astetta Fahrenheit (22 Celsius) — hyvä sää. Hyvin pieni Mahdollisesti sadetta. Tässä on hedelmäinen ja James sanoo, että päivä on ihana, mutta se ei ole vielä ohi, joten it’s been a perfect day\nKäytämme Present Perfect kun puhuu hänen elämänkokemuksensa, mitä meille tapahtui elämän aikana. Celine Dion Celine Dion kysyy: «Oletko ollut rakastunut? Have you ever been in love? koskaan elämässäsi rakastit? Kyse on henkilökohtaisesta kokemuksesta.\nHave you ever felt this way? Olit rakastunut?\nKun sanomme, että toiminta alkoi aikaisemmin, on tulos ja vielä kestää tässä, meidän pitäisi käyttää Present Perfect Continuous Mutta on verbejä, esimerkiksi: be love hate ei käytetä Continuous ja sitten me taas käyttää Present Perfect Se tietää Adele Adele ja hänen laulu «ainoa» One and only hän laulaa:\nJust thinking of your face Olet ajatuksissani\nRakastan sinua enemmän joka päivä\nOlen menettämässä seurata aikaa,\nYou’ve been on my mind tulit mieleeni kerran aikaisemmin ja on edelleen päähäni.\nI have been to ja I have gone to\nPresent Perfect on välttämätöntä olla hyvin varovainen verbien been ja gone Kun sanomme, että joku jossain on mennyt, tai lähti paluumatkalle, sitten käyttää been Kun haluamme sanoa, että joku on jättänyt tai vasemmalle ja ei palannut — ja ehkä ei koskaan tule takaisin — tässä tapauksessa käyttämällä gone\nI have been to Italy. – I have been to Italy. – Olin Italiassa. (Olen takaisin)\nHe has gone to Paris – Hän matkusti Pariisiin. (Se on edelleen olemassa)\nMuista tämä sääntö auttaa meitä laulu «Missä ovat kaikki kukat? »(» Where have all the flowers gone «). Laulu kertoo miten kadota ja hävitä nuorta kaveria tulossa sotilas. Ne surmansa sodassa, haudoistaan kasvaa kukkia. Nämä kukat rip off tyttö he menevät naimisiin kaverit, jotka tulevat sotilaat ja surmansa sodassa. Se sodanvastaisen filosofiaa. Katso video tästä:\nJoten kävelimme läpi tärkeimmät käyttötarkoitukset Present Perfect Toista:\nÄskettäin tapahtuma kanteen (ei määräajassa).\nToiminta tapahtuu, mutta ajanjakso ei ole vielä päättynyt.\nSen sijaan Present Perfect Continuous kanssa verbien be love hate etc\nMuistavat ero been ja gone (mennyt ja ei koskaan palannut).\nToivotan teille onnistuneesti käyttää Present Perfect puhua, kuunnella kappaleita tarjouksen useita kertoja.\nÄlä unohda ottaa testin aikaan Present Perfect ja Past Simple


Tällainen on poliisin itsenäisyyspäivän mielenosoituksissa käyttämä painease | Itsenäisyyspäivä | HS\nYlikonstaapeli Jarmo Haavisto esitteli FN 303 -asetta HS:lle helmikuussa 2014.\nPoliisin mielenosoittajia vastaan itsenäisyyspäivänä käyttämä joukkojenhallinta-ase FN 303 on paineilmalla toimiva ase, jolla ammutaan muovikuulia. Suomessa se on ollut käytössä helmikuusta 2014 alkaen, joskaan käyttökokemuksia ei ole kertynyt paljon.Poliisi otti sunnuntai-illan kahakoissa kiinni yhteensä yli 130 ihmistä, mutta kaikki vapautettiin maanantai-iltapäivään mennessä. Yli 30 ihmistä epäillään erilaisista rikoksista, joiden joukossa on 24 virkamiehen vastustamista, kaksi virkamiehen väkivaltaista vastustamista, kaksi kaasusumuttimiin liittyvää ampuma-aserikosta sekä vahingontekoja. Ainakin yksi kiinniotetuista sai sakon laittomasta naamioitumisesta.\nPoliisi ampui itsenäisyyspäivänä paineilma-aseella Helsingin Töölössä seitsemän laukausta. Tätä ennen äärioikeistolaisten 612-kulkuetta häiritsemään pyrkineet vastanmielenosoittajat heittivät poliisia kivillä tai muilla tavaroilla. Toisen kerran poliisi käytti asetta vielä itsenäisyyspäivän iltana, kun se motitti vastamielenosoittajia Temppeliaukion kirkon edustalle.Poliisi kertoi maanantaina, että voimankäyttötilanne käydään läpi sisäisesti. Niin tehdään aina poliisin voimankäyttötilanteessa. ”Tämä oli ensimmäinen kerta Suomessa, kun asetta käytettiin mielenosoituksen yhteydessä. Helsingissä sitä on käytetty aiemmin ainakin kerran kotitehtävällä”, kertoo Helsingin poliisin erityistoimintayksikön johtaja, ylikomisario Heikki Porola.Erityistoimintayksikkö tunnetaan kansanomaisemmin nimellä Karhu-ryhmä.Helsingin Sanomat kertoi tammikuussa, että elokuuhun 2014 mennessä poliisi oli käyttänyt asetta ainakin kolmesti Helsingissä ja kerran Vantaalla. Kaikissa tilanteissa huumeiden tai alkoholin vaikutuksen alainen henkilö oli ensin uhannut poliisia väkivallalla asunnossa tai muissa sisätiloissa. Kahdessa tapauksessa poliisi ampui taltutettavaa henkilöä jalkaan. Kahdella muulla kerralla tilanne laukesi, kun poliisi otti laitteen esille ja uhkasi sillä.Verrattuna etälamauttimeen paineilma-aseen hyötynä on Porolan mukaan ainakin pitkä kantomatka. ”Etälamauttimen vaikutus ulottuu vain muutaman metrin päähän”, Porola sanoo. Paineilma-aseen kantomatka on korkeintaan 70 metriä. ”Myös ulkovaatteet voivat estää etälamauttimen vaikuttavuuden.”Aivan ongelmaton paineilma-ase FN 303 ei ole. Sen tuotanto aloitettiin vuonna 2003, ja jo vuonna 2004 21-vuotias nainen kuoli Yhdysvaltojen Bostonissa aseella ammutun muovikuulan osuttua hänen silmäänsä. Bostonin poliisin selvityksissä kävi ilmi, että FN 303:n osumatarkkuus alkaa heikentyä noin kolmensadan ammutun laukauksen jälkeen.Bostonin poliisi luopui aseiden käytöstä vuonna 2007.Porola ei ole tietoinen, että aseen belgialainen valmistaja FN Herstal olisi tapauksen jälkeen tehnyt aseeseen muutoksia osumatarkkuuden osalta.”Olemme lähteneet siitä, että tämä ei ole kuitenkaan luotiasetta vastaava ase. Sen tarkkuus riittää, kun joukkojenhallintatilanteessa ammuttaan alaraajoihin. Meidän toimintamalleihimme ei ylemmäs ampuminen kuulu”, Porola sanoo.”Tarkkuus heikkenee joka tapauksessa, mitä kauemmas ammutaan.”Suomen poliisin lisäksi FN 303 löytyy ainakin Belgian terrorismivastaisesta yksiköstä ja Antwerpenin poliisin käytöstä sekä Turkin mellakkapoliisilta. Turkissa mielenosoittaja sai Hurriyet-lehden mukaan vammoja kesällä 2013, kun FN 303 -asetta käytettiin Ankarassa Gezi-aukion mielenosoituksissa. Turkissa asiasta tehdyn selvityksen mukaan FN 303:n muoviammuksen osuma ihmiseen vastaa lyöntiä 11 kilon painoisella moukarilla, kertoo Hurriyet-lehti. Raportin mukaan poliisin ei tule tähdätä aseella kasvoihin tai päähän, sillä osuma voi aiheuttaa kuoleman.Sama tosin todetaan jo FN 303:n käyttöohjeissa vuodelta 2008.”Älä koskaan tähtää laukaisinta kohteen niskaan tai päähän. Näihin kohteen ruumiinosiin osuminen voi aiheuttaa pysyviä vammoja ja/tai kohteen kuoleman”, ohjeissa varoitetaan.FN 303:n ammukset voivat sisältää erilaisia maalisekoitteita, jauhetta tai pippurikaasun vaikuttavaa ainesosaa kapsaisiinia. Helsingin poliisin käyttämät ammukset sisältävät jauhetta, sanoi viestintäjohtaja Juha Hakola Ylen Aamu-tv:ssä.\nMellakkapoliisi valvoo 612.fi yhdistyksen järjestämää soihtukulkuetta, joka marssi Helsingin Hietaniemen sankarihautausmaalle itsenäisyyspäivänä.\nPoliisin mielenosoittajia vastaan itsenäisyyspäivänä käyttämä joukkojenhallinta-ase FN 303 on paineilmalla toimiva ase, jolla ammutaan muovikuulia. Suomessa se on ollut käytössä helmikuusta 2014 alkaen, joskaan käyttökokemuksia ei ole kertynyt paljon.Poliisi otti sunnuntai-illan kahakoissa kiinni yhteensä yli 130 ihmistä, mutta kaikki vapautettiin maanantai-iltapäivään mennessä. Yli 30 ihmistä epäillään erilaisista rikoksista, joiden joukossa on 24 virkamiehen vastustamista, kaksi virkamiehen väkivaltaista vastustamista, kaksi kaasusumuttimiin liittyvää ampuma-aserikosta sekä vahingontekoja. Ainakin yksi kiinniotetuista sai sakon laittomasta naamioitumisesta.Poliisi ampui itsenäisyyspäivänä paineilma-aseella Helsingin Töölössä seitsemän laukausta. Tätä ennen äärioikeistolaisten 612-kulkuetta häiritsemään pyrkineet vastanmielenosoittajat heittivät poliisia kivillä tai muilla tavaroilla. Toisen kerran poliisi käytti asetta vielä itsenäisyyspäivän iltana, kun se motitti vastamielenosoittajia Temppeliaukion kirkon edustalle.Poliisi kertoi maanantaina, että voimankäyttötilanne käydään läpi sisäisesti. Niin tehdään aina poliisin voimankäyttötilanteessa. ”Tämä oli ensimmäinen kerta Suomessa, kun asetta käytettiin mielenosoituksen yhteydessä. Helsingissä sitä on käytetty aiemmin ainakin kerran kotitehtävällä”, kertoo Helsingin poliisin erityistoimintayksikön johtaja, ylikomisario Heikki Porola.Erityistoimintayksikkö tunnetaan kansanomaisemmin nimellä Karhu-ryhmä.Helsingin Sanomat kertoi tammikuussa, että elokuuhun 2014 mennessä poliisi oli käyttänyt asetta ainakin kolmesti Helsingissä ja kerran Vantaalla. Kaikissa tilanteissa huumeiden tai alkoholin vaikutuksen alainen henkilö oli ensin uhannut poliisia väkivallalla asunnossa tai muissa sisätiloissa. Kahdessa tapauksessa poliisi ampui taltutettavaa henkilöä jalkaan. Kahdella muulla kerralla tilanne laukesi, kun poliisi otti laitteen esille ja uhkasi sillä.Verrattuna etälamauttimeen paineilma-aseen hyötynä on Porolan mukaan ainakin pitkä kantomatka. ”Etälamauttimen vaikutus ulottuu vain muutaman metrin päähän”, Porola sanoo. Paineilma-aseen kantomatka on korkeintaan 70 metriä. ”Myös ulkovaatteet voivat estää etälamauttimen vaikuttavuuden.”Aivan ongelmaton paineilma-ase FN 303 ei ole. Sen tuotanto aloitettiin vuonna 2003, ja jo vuonna 2004 21-vuotias nainen kuoli Yhdysvaltojen Bostonissa aseella ammutun muovikuulan osuttua hänen silmäänsä. Bostonin poliisin selvityksissä kävi ilmi, että FN 303:n osumatarkkuus alkaa heikentyä noin kolmensadan ammutun laukauksen jälkeen.Bostonin poliisi luopui aseiden käytöstä vuonna 2007.Porola ei ole tietoinen, että aseen belgialainen valmistaja FN Herstal olisi tapauksen jälkeen tehnyt aseeseen muutoksia osumatarkkuuden osalta.”Olemme lähteneet siitä, että tämä ei ole kuitenkaan luotiasetta vastaava ase. Sen tarkkuus riittää, kun joukkojenhallintatilanteessa ammuttaan alaraajoihin. Meidän toimintamalleihimme ei ylemmäs ampuminen kuulu”, Porola sanoo.”Tarkkuus heikkenee joka tapauksessa, mitä kauemmas ammutaan.”Suomen poliisin lisäksi FN 303 löytyy ainakin Belgian terrorismivastaisesta yksiköstä ja Antwerpenin poliisin käytöstä sekä Turkin mellakkapoliisilta. Turkissa mielenosoittaja sai Hurriyet-lehden mukaan vammoja kesällä 2013, kun FN 303 -asetta käytettiin Ankarassa Gezi-aukion mielenosoituksissa. Turkissa asiasta tehdyn selvityksen mukaan FN 303:n muoviammuksen osuma ihmiseen vastaa lyöntiä 11 kilon painoisella moukarilla, kertoo Hurriyet-lehti. Raportin mukaan poliisin ei tule tähdätä aseella kasvoihin tai päähän, sillä osuma voi aiheuttaa kuoleman.Sama tosin todetaan jo FN 303:n käyttöohjeissa vuodelta 2008.”Älä koskaan tähtää laukaisinta kohteen niskaan tai päähän. Näihin kohteen ruumiinosiin osuminen voi aiheuttaa pysyviä vammoja ja/tai kohteen kuoleman”, ohjeissa varoitetaan.FN 303:n ammukset voivat sisältää erilaisia maalisekoitteita, jauhetta tai pippurikaasun vaikuttavaa ainesosaa kapsaisiinia. Helsingin poliisin käyttämät ammukset sisältävät jauhetta, sanoi viestintäjohtaja Juha Hakola Ylen Aamu-tv:ssä.


Observatori-vuoren kaunistamishanke – Wikiaineisto\nObservatori-vuoren kaunistamishanke. Kuten muistettanee antoi arkkitehti vapaah. K. A. Wrede hiljakkoin rahatoimikamarille ehdotuksen Observatori-vuoren käyttämisestä huvilakaupunki-alueeksi. Tämän ehdotuksen tarkastaminen ja Observatori-vuoren tasoittamiskysymyksen harkitseminen jätettiin 5-miehisen komitean toimeksi. - Komitea, johon kuului kenrali J. af Lindfors, hovineuvos W. Brummer, varatuomari R. Elwing, arkkitehti K. S. Nyström ja pankinjohtaja A. Norrmén, on antamassaan lausunnossa ehdottanut:\n1:o että valtuusmiehet eivät hyväksyisi arkkitehti Wreden ehdotusta;\n2:o että valtuusmiehet antaisivat rahatoimikamarin toimeksi Observatori-vuoren tasoituttamisen valiokunnan ehdotuksen mukaan siinä järjestyksessä, että ensin ajotie Unioninkadulta yli vuoren itäisen osan sekä samalla puolen tähtitornia oleva ala laitettaisi kuntoon, ja sen jälkeen tehtäisi muita tasoitustöitä sen mukaan kuin tarkoitusta varten määrätyt varat myöntävät;\n3:o että valtuusmiehet kehoittaisivat rahatoimikamaria ryhtymään toimiin n. s. Dahlströmin saunan pois-toimittamiseksi; ja\n4:o että valtuusmiehet anoisivat keis. senatilta että 4,915 markkaa, vastaava kustannuksia vuoren länsipuolella olevan tien uudestaan rakentamisesta, annettaisi, senatin päätöksen johdosta maalisk. 17 p:ltä 1885, valtuusmiesten huostaan käytettäväksi vuoren tasoitustöihin.\n[Lähde: Uusi Suometar 10.6.1890 sivu 2]\nMiksikä Observatorivuorta aiotaan\nNoudettu kohteesta ”https://fi.wikisource.org/w/index.php?title=Observatori-vuoren_kaunistamishanke&oldid=108859”\nViimeksi muokattu 2. syyskuuta 2017 kello 17.50\nSivua on viimeksi muutettu 2. syyskuuta 2017 kello 17.50.


Monipuoliseen keittiöpuutarhaan Osa 5: Vuoden aikatauluja – Uusi Sylvi\nVille Lähde | 18.2.2014 | NAUTINNOT\nOsa 5: Vuoden aikatauluja\n"Ehkä uskallan kirjoittaa tänä vuonna parsastakin, kun viime vuonna sentään saatiin kunnon sato."\nPuutarhamme vuosi alkaa tammi-helmikuussa siemenostoksilla. Tutkimme edelliseltä vuodelta jääneitä siemenpusseja ja hankimme täydennystä Hyötykasviyhdistykseltä sekä Exotic Garden -nimiseltä perheyritykseltä. Siementen säästämiseen emme ole lähteneet ihan välttääksemme ylimääräistä työtä, sillä harrastelijan aika puutarhassa ja muissa ”tilan” töissä on rajallista. Puutarhatietämyksemme on siksi väistämättä vajaata, sillä koko vuoden kierto ei ole meille tuttu.\nMuutettuamme lähelle puutarhaamme asuntoon, jossa on parveke ja hyvin auringonvaloa, olemme kuitenkin voineet laajentaa lajivalikoimaamme. Suuri osa kasveista kun vaatii esikasvatusta, ja vain osaa on saatavilla taimitarhoilta. Käyn tässä kirjoituksessa läpi summittaisesti tämänvuotisen kasvimaamme suunnitelmia sekä istutuksen ja kylvön aikatauluja. Tarkemmat ajat ja ohjeet saa kuitenkin siemenpussien kyljistä, viljelyoppaista sekä tietysti olosuhteita seuraamalla ja oman puutarhan maan ja mikroilmaston luonnetta opiskelemalla. Kaikki lajit eivät onnistu joka vuosi, ja tuholaisten esiintyminen vaihtelee. Mutta monipuolinen lajivalikoima varmistaa sekä oman tekemisen rikkautta että puutarhan satoisuutta muuttuvissa oloissa.\nTässä kuussa kylvetään ensimmäiset taimet kasvamaan. Tomaatit pitää saada kasvamaan varhain, ja ne tarvitsevat hyvää hoitoa ja lisävaloa alkutaipaleellaan. Tomaatintaimien kasvatuksessa on omat niksinsä, joita vasta opettelemme, ja joka vuosi ostamme varmuuden vuoksi myös vahvoja taimia lapsuudesta asti tutusta Jokilan puutarhasta Lempäälästä. Tänä vuonna kasvatamme itse ainakin häränsydäntomaattia ja pihvitomaattia, joista saa muhevia kastikkeita. Valmiina taimina ostamme tuttua Tanskan vientiä ja kirsikkatomaattia. Kasvihuoneeseen tomaatintaimet siirretään vasta kesäkuun puolella säiden lämmettyä, koska kasvihuoneessamme ei ole lämmitystä (paitsi joskus kynttilöitä kylminä öinä).\nMaaliskuussa esikasvatetaan myös uudenseelanninpinaatti eli meille tuttu paksulehtinen pinaattilajike. Italialaistyylinen isolehtinen ja ohut pinaatti kylvetään touko-kesäkuussa suoraan maahan.\nEsikasvatamme nykyään myös lehtikaalin ja palmukaalin. Aiemmin kylvimme ne suoraan maahan, mutta ne ovat niin alttiita kirppojen hyökkäyksille, että haluamme antaa niille etumatkaa. Viime vuoden kokemus opetti myös, että harsolla suojaaminen on alkuvaiheessa erittäin tärkeää. Osan pidämme varmaan kehikossa harson alla melkein koko kasvukauden.\nExotic Gardenin luettelosta löysimme myös salaattisikurin eli cicorian siemeniä. Ihastuimme tähän kitkerään lehtivihannekseen Roomassa, ja olemme kasvattaneet sitä parina vuonna. On mukavaa, että siemeniä on jatkossa säännöllisesti tarjolla.\nHuhtikuussa pistetään purkkeihin kasvamaan myös mauste- ja salaattifenkoli. Jälkimmäinen on kaupoista tuttu muhkura, jota emme ole ennen kokeilleet. Edellinen muistuttaa salaattifenkolin ”hiuksia”, ja sitä olemme kasvattaneet onnistuneesti joitain vuosia. Yrteistä esikasvatetaan myös muun muassa basilika, sitruunabasilika, kreikanmeirami ja timjami.\nKasvatamme nykyään innolla kesäkurpitsoita ja muita kurpitsoita. Nekin vaativat esikasvatusta. Tänä vuonna valikoimassa on kesäkurpitsoista käyrä Yellow crookneck, maukas Papaya pear, tuttu Yellow sunburst sekä tuttu zucchini. Kokeilemme tänä vuonna syys- ja talvikurpitsoista myös myskikurpitsaa. Viime vuonna aloittelimme vasta myöhäisten kurpitsalajikkeiden kasvatusta, eikä kurpitsamaa ollut kunnolla rakennettu, mutta tänä vuonna sen pitäisi olla kunnossa. Kaikki kurpitsat vaativat omaa lannoitusta ja maanrakennusta, joten niille kannattaa varata kasvimaalla selkeä oma alue.\nHerkullista ruusupapua kasvatamme toistaiseksi vain ruukuissa talousrakennuksen seinustalla. Sadosta ei tule suuri, mutta papua ei tarvitse paljon herkulliseen kastikkeeseen. Ehkä jonain vuonna jaksan rakentaa niille kunnon kasvukehikon, sillä ruusupapu kiipeää ahkerasti ja korkealle.\nKylvö avomaalle touko-kesäkuussa\nKasvimaalla on tietysti ollut kovasti hommia jo ennen kylvöjä, kun maa on myllätty, penkit on rakennettu ja niihin on sekoitettu kompostia. Nykyään aloitan myös ruohokatteen lisäämisen hyvin aikaisin, että rikkaruohot eivät pääse vauhtiin käytävillä ja penkkien reunoilla ja että madot intoutuvat möyrimään.\nKylvöjen tarkka aikataulu vaihtelee tietysti säiden ja sateiden mukaan, joten tarkkoja ohjeita ei voi antaa. Härkäpavut voisi laittaa maahan jo melko aikaisin, mutta yleensä emme kylvä mitään vielä toukokuun alkupuolella. Parsa-, kurkku- yrtti- ja kurpitsamaiden lisäksi meillä on kolme isoa kasvimaata, joissa pidämme yllä viljelykiertoa: yksi maa kerrallaan on pavulla ja herneellä typettämässä maata.\nOtimme pari vuotta sitten käyttöön kolmannen maan, joka oli ollut isän perunapeltona, ja päätimme jatkaa sitä papupeltona vielä kolmannen vuoden. Kasvatamme pienellä osalla sitä myös perunaa. Suurin osa alasta on härkäpavulla. Kokeilemme vanhojen suosikkien lisäksi myös Express-lajiketta. Hernemaa on nykyään pelkkää silpoydinhernettä, jonka syömme yleensä suoraan pellosta.\nAvomaankurkun viljelyn aloitimme kunnolla viime vuonna ja saimmekin runsaan sadon. Kurkku kylvetään suoraan maahan. Me käytämme kasvulaatikoita, joiden päällä pidetään alkuun vanhoja ikkunalaseja pienen kasvihuoneen tapaan. Olen rakentanut kasvulaatikoihin monipuolista maaperää vanhasta mullasta, ruohosilpusta, oksasilpusta ja rikkaasta kompostista sekä lehtikatteesta. Toivotaan, että työ näkyy hyvänä satona. Kurkkusato riippuu kuitenkin ennen kaikkea säästä.\nMitä muuta? Mikäli tämä onneton talvi säästää monivuotiset yrtit, niitä on kasvamassa paljon, mutta todennäköisesti joitain pitää korvata ostetuilla taimilla. Yksivuotisista korianteri, tilli, kirveli ja persilja kylvetään maahan.\nKahdella muista isoista kasvimaista kierrätämme kasvien paikkaa niin, että samoille ravinteille persot kasvit eivät olisi peräkkäisinä vuosina samassa paikassa. Kylvämme rakasta mangoldia monivärisenä sekoituksena, monenlaisia pensaspapuja, salaatteja, kehäkukkaa (jonka terälehtiä voi käyttää salaattiin), monivärisiä porkkanoita sekä tietysti sipulia, punasipulia ja salottisipulia. Varmasti listasta unohtuu jotain, sillä vanhoja siemenpusseja tutkiessa iskee yllättävä inspiraatio.\nKokeilemme pitkän tauon jälkeen myös retiisiä. Lehtikaalin tavoin se on herkkä tuholaisille, mutta kehikossa harson alla sekin toivottavasi onnistuu. Ja edesmenneen rakkaan ystävämme muistoksi kylvämme mausteista salaattia nameniaa, jota maistoimme hänen puutarhassaan vielä viime kesänä.\nPalaan tämän kirjoitussarjan pariin, kun kasvu alkaa ja uusia kokemuksia karttuu. Ehkä uskallan kirjoittaa tänä vuonna parsastakin, kun viime vuonna sentään saatiin kunnon sato. Tosin olen vakuuttunut, että kohtalottaret lähettävät myyrät syömään koko juurakon, jos alan puhua parsamaastani liian suurella suulla.\nhäränsydäntomaatti, Hyötykasviyhdistys, kesäkurpitsa, mangold, Monipuoliseen keittiöpuutarhaan, myskikurpitsa, namenia, parsa, pihvitomaatti, punasipuli, ruusupapu, salottisipuli, silpoydinherne


Töissä Emännöintitoimistossa: ”Voi olla vaikea löytää parempaa työpaikkaa” - Emännöintitoimisto Aamu\nKuten jokainen alalla työskennellyt tietää, isännöitsijän työssä yllättäviä tilanteita tulee eteen jatkuvasti. Kun johtoporras samaan aikaan pyrkii moninkertaistamaan isännöitsijän työmäärän, pätevinkään osaaja ei ehdi enää vastamaan puhelimeen eikä hoitamaan sovittuja asioita ajallaan. Ei ole ihme, että moni pätevä tekijä uupuu ja päätyy vaihtamaan alaa.\nTämä vanha noidankehä ei ole kenenkään etu: ei uupuneen työntekijän, ei ilman osaajia jäävän yrityksen eikä turhautuneiden asiakkaiden. Houkutellakseen uusia osaajia alan pitääkin olla valmis uudistumaan. Siksi Emännöintitoimisto Aamu on alusta asti tehnyt asiat toisin. Päämääränämme on rakentaa Aamusta alan houkuttelevin työpaikka.\nTyöntekijöiden tarpeet edellä\nPetri Hyvönen työskentelee Aamulla kiinteistöpäällikkönä ja hankespesialistina. Ennen nykyistä pestiään Petri ehti tehdä lähes 30-vuotisen uran kiinteistöalalla. Uransa aikana Petri on nähnyt alan hyvät ja huonot puolet. Aamu erottuu joukosta edukseen.\n”Aamulla on selvästi ymmärretty, että hyvinvoiva työntekijä tekee yrityksen tuloksen”, Hyvönen sanoo.\nUudistaakseen alan pölyttyneitä käytäntöjä Aamun perustajat tapasivat yli sata taloyhtiöiden edustajaa ennen toiminnan käynnistämistä. Tavoitteena oli saada mahdollisimman kattava käsitys siitä, mitä ja minkälaisia palveluja taloyhtiöt isännöitsijältään oikeasti haluavat. Näin myös Aamun henkilöstö pystyy tarjoamaan asiakkailleen sellaista palvelua, jota nämä oikeasti haluavat, mikä puolestaan tekee heidän omasta työstään mielekästä ja antoisaa.\n”Aamulla kehitystä viedään eteenpäin asiakkaiden ja työntekijöiden tarpeet edellä, eikä tyypilliseen tapaan pyritä vain maksimoimaan tulosta”, Hyvönen kuvailee. ”Asiakkailta kuulee kiitosta, jota hyvin harvassa alan toimistossa kuullaan.”\n”Työntekijöihin luotetaan ja työt saa tehdä vapaasti”\nLoputtoman puurtamisen uuvuttamat työntekijät eivät ole kestävä pohja millekään yritystoiminnalle. Koska jokainen työntekijä on enemmän kuin pelkkä päivätyönsä, yksityis- ja työelämän yhteensovittamisen tuleekin onnistua muutenkin kuin pelkissä juhlapuheissa.\nAamulla kaikki työntekijät saavat itse määrittää missä ja milloin työskentelevät, työtehtäviensä mahdollistamissa puitteissa. Joustava työaika ja mahdollisuus etätyöhön helpottavat työn ja yksityiselämän yhdistämistä ja auttavat koko työyhteisöä voimaan paremmin. Joustava suhtautuminen työntekoon helpotti myös työyhteisön sopeutumista koronavuoden tuomiin muutoksiin.\n”Työntekijöihin luotetaan ja työt saa tehdä vapaasti, milloin ja missä vain. Nykyaikaiset työvälineet mahdollistavat joustavan työnteon”, Hyvönen kiittelee.\nVaikka töitä tehdään Aamulla joustavasti, eivät työt vanhan sanonnan mukaan tekijältä lopu. Taloyhtiöiltä tuleva suuri kiinnostus on jatkuva osoitus siitä, että Aamun tarjoamille palveluille on kentällä vahvaa kysyntää. Petri Hyvönen pitää Aamun reipasta työtahtia hyvänä asiana.\n”Vauhdikas työ ja yrityksen kasvu luovat uskoa tulevaan, ja taas on mukava tulla töihin.”\nVahvan tiimin tuki\nRautaisinkaan ammattilainen ei voi menestyä työssään, jos hänen harteilleen vieritetään jatkuvasti moninkertaisesti se määrä työtä, jonka kukaan pystyisi kunnolla tekemään yksin. Aamulla niin isännöitsijät kuin muutkin osaajat pääsevät toteuttamaan omaa ammattitaitoaan täysillä, sillä kenenkään ei tarvitse tehdä kaikkea itse, vaan kaikilla on vahva tiimi tukenaan.\n”Aamulla on aidosti avoin ilmapiiri. Neuvoa ja apua uskaltaa pyytää ja niitä myös annetaan”, Hyvönen kehuu.\nAamulla isännöitsijät ovat kiinteistöpäälliköitä, jotka saavat työssään keskittyä täysillä taloyhtiöiden pitkäjänteiseen kehittämiseen ja hallitusyhteistyöhön. Asukkaiden ja osakkaiden yhteydenotoista huolehtivat asiakaspalvelulle omistautuvat palvelumestarit. Lisäksi kiinteistöpäälliköiden tukena olevaan tiimiin kuuluu teknisiä asiantuntijoita, kirjanpitäjä, sisällöntuottaja, ostaja ja analyytikko. Kolme jälkimmäistä ovat rooleja, joita isännöintiyrityksissä ei perinteisesti ole, mutta joiden ammattiosaamisesta on taloyhtiöille suoraa hyötyä.\nAamu pyrkii ottamaan henkilöstönsä ammattiosaamisesta kaiken irti. Tämä takia myös turha hierarkia ja byrokratia loistavat Aamulla poissaolollaan. Työntekijöiden ammattitaitoon luotetaan ja näiden mielipiteitä kuunnellaan ja arvostetaan.\n”Aamulla myös esimiehet kyselevät henkilöstöltä neuvoa. Esimiehet myös kysyvät työntekijöiltä, onko jokin johdon uusi idea toteutettavissa tai miten henkilöstö asian hoitaisi. Kaikki merkittävät muutokset käsitellään aina yhdessä ja jokaisella on mahdollisuus esittää niistä mielipiteensä”, Petri Hyvönen kuvailee.\nMuutosta tehdään joka päivä\nKiinteistöalan toiminta on vuosikymmenten ajan jatkunut itsepintaisesti samojen vanhojen kaavojen mukaan. Samalla ala on jäänyt auttamatta muun yhteiskunnan kehityksestä jälkeen. Aamu haluaa uudistaa alan vanhentuneita käytäntöjä tarjoamalla asiakkailleen tietoon perustuvaa ja läpinäkyvää päätöksentekoa, alan parasta asiakaspalvelua unohtamatta. Tavoitteet ovat korkealla ja Aamulla onkin koko ajan jokin uudistus tai muutos käynnissä.\n“Itse koen sen erittäin positiiviseksi, koska koen, että uudistumisella varmistetaan jatkossakin paikkamme markkinoilla ja toisaalta tehostetaan työntekoamme”, Petri Hyvönen sanoo.\nAamulla ei tyydytä vain puhumaan ja miettimään mahdollisia kehitystarpeita, vaan kehityksen eteen tehdään jatkuvasti töitä. Siksi muutoksia vierastavan työntekijän voi Hyvösen mukaan olla vaikeaa sopeutua Aamun työkulttuuriin.\nSen sijaan niiden kiinteistöalan osaajien, jotka kokevat alan tyypilliset toimintatavat vanhentuneiksi, kannattaa Hyvösen mukaan hakea Aamulle töihin. Aamulla kun alan kankeita perinteitä pääsee uudistamaan jokaisena työpäivänä.\n”Ja kun tähän yhdistetään suvaitseva, kannustava ja avoin työilmapiiri, voi olla vaikea löytää parempaa työpaikkaa”, Hyvönen hymyilee.\nEmännöintitoimisto Aamu työllistää yli 20 eri alan asiantuntijaan. Tutustu Aamun osaajiin täällä: https://aamu.io/tietoa-meista/\nVoisiko Aamu olla oma tuleva työpaikkasi? Tutustutaan! Ole rohkeasti yhteydessä\nJussi Laukkaseen: jussi.laukkanen@aamu.io tai 050 330 5518


Puputsin puuhat: November 2012\n3-vuotiaamme suunnittelemat ja toteuttamat isänpäiväkortit. Kuviot on leikattu Bigshot -leikkurilla erilaisista kierrätysmateriaaleista ja ne on kiinnitetty tarratyynyillä. Äiti sai auttaa vähän kohdistamaan kukkasia isin ja papan kortissa, muuten oikeastaan tyttö teki kaikki itse. Eikun joo; äiti repi kirjaimet lehdestä fafan korttia varten ja kirjoitti suurimman osan teksteistä tai ohjasi tyttären kynää pitelevää kättä.\nVaarin kortissa olevat kalat ovat askartelumassasta tehtyjä ja nekin on kiinnitetty tarratyynyillä. Pysyvät hyvin kiinni ja näyttävät kivoilta. Isäni on kova kalamies ja tytär ihan itse halusi laittaa korttiin kaloja. Helppoja ideoita, kannattaa käyttää hyväksi. Mulla on noita korttikoristeita tulossa myyntiin jossain vaiheessa nettikauppaankin, tällä hetkellä niitä on myynnissä eri tapahtumissa, joissa Puputsin Puoti on edustettuna. Kaloja on yksi tuollainen 3 kappaleen setti valmiina tällä hetkellä, saa tilata sähköpostitse hintaan 2,90 € + toimituskulut. Paketissa ei tule mukana tarratyynyjä. Korttikoristeita kehitellessäni tulin siihen tulokseen, että tarratyynyjen lisääminen niihin on aika turhaa; suurin osa korttiaskartelijatutuistani repivät valmiiksi kiinnitetyt tarrasysteemit irti ja liimaavat koristeet kiinni jollain muulla tavalla.\nOlen aivan rakastunut noihin tarratyynyihin! Tytön kanssa on todella kiva askarrella, kun ei ole hirveetä liimasotkua paikat täynnä. Suosittelen siis erittäin lämpimästi!\nPosted by Puputsi at 2:04 PM No comments:\nPosted by Puputsi at 9:00 PM No comments:\nViikko venähtikin useammaksi. Pienten lasten kanssa aika vaan kuluu johonkin, eikä kulumista edes huomaa. Eli haasteen loppuraportti tulee vasta nyt: Kokonaisuutena onnistuin haasteessa, joskin vähän meni pieleen yhden päivän osalta, jolloin olin koko päivän kotona lasten kanssa enkä nähnyt ketään tai keksinyt mitään hyvää, mitä olisin voinut tehdä. Korvasin tämän "lipsahduksen" tekemällä toisena päivänä kaksi hyvää tekoa. Huomasin, että pienten hyvien tekojen tekeminen on vaikeaa, jos on kotona. Illalla, kun tajusin jättäneeni teon tekemättä, mietin hetken, pitäisikö tehdä nopeasti jotain hyvää haasteen takia ja vaikkapa lahjoittaa rahaa hyväntekeväisyyteen. En kuitenkaan lähtenyt sille linjalle, koska se tuntui vain omantunnon ostamiselta puhtaaksi. Huomasin myös sen, että pieniä hyviä tekoja tekee päivittäin ihan luonnostaankin. Se oli varsin mukava havainto, joskin haasteen pointtina onkin tehdä tietoisesti niitä hyviä tekoja ja siten ehkä muuttaa pysyvästi toimintaansa. Loppufiiliksistä kerron kirjoituksen lopussa, nyt hieman tarkemmin niistä itse tekemisistä.\nTajusin, että moni pieni hyvä teko on aika henkilökohtainen, vaikka sen vaikutukset olisivatkin mitattavissa yhteiskunnallisella tasolla. Ei ole kiva raportoida blogiin, että kävin kahvilla/syömässä/tapasin muissa merkeissä syrjäytymisvaarassa olevan kaverin/ystävän/sukulaisen. Eipä kukaan halua kuulla olevansa toisen mielestä syrjäytymisvaarassa. Yleensäkin voisin olettaa, että ihmiset haluavat, että heitä tavataan heidän itsensä eikä hyvien tekojen takia. Joka tapauksessa kaksi tekoani olivat tämäntyyppiset. Numeroitakoon ne teoiksi numero 4 ja 5. Itse helposti kotiinjämähtävänä tyyppinä olen syrjäytymisvaarassa ja koska olen pienten lasten äiti, oma syrjäytymiseni vaikuttaisi välittömästi voimakkaasti myös heidän elämäänsä. Olen usein yksinäinen ja se, että joku aikuinen tulee kanssani höpöttämään ihan mitä tahansa ja ehkä juomaan kupposen kahvia kanssani. Se hetki, kun tuntee saavansa yhteyden toisen ihmisen kanssa, voimaannuttaa niin paljon, ettei sen vaikutusta pysty edes sanoin kuvaamaan. Joka tapauksessa koen, että teoilla 4 ja 5 autoin näitä tyyppejä voimaantumaan. Jätän ymmärrettävistä syistä kaikki yksityiskohdat pois.\nTeon numero 6 voin kertoa hieman yksityiskohtaisemmin: kävimme sunnuntaina koko perheen voimin tapaamassa appivanhempia ja purimme heille tulleen puukuorman liiteriin. Pysyvätpä lämpimänä ensi talven puhumattakaan siitä, miten arvokasta omille lapsilleni ja näiden isovanhemmille on hyvän suhteen luominen. Aikuissuhteet ovat lapsille niin tärkeitä ja olen erittäin onnellinen siitä, että omilla lapsillani on isovanhempia ja isoisovanhempia, joiden kanssa tutustua maailmaan. Heidän näkökulmansa on eri ja he voivat antaa lapsilleni jotain sellaista, mitä meiltä ei saa. Äiti ja isä ovat aina tärkeitä, mutta koen tärkeäksi muutkin aikuissuhteet. Eli teko numero 6 vaikutti siis myös omien lasteni hyvinvointiin nyt ja tulevaisuudessa. Itsestäni puhumattakaan: olin niin ylpeä, kun 3-vuotias tyttäreni kantoi halkoja kanssamme. Arvioisin, että hän vei parisenkymmentä halkoa ihan itse, joskin välillä autoin vähän kasaamaan niitä syliin, ettei tarvinnut viedä kaikkia yksitellen. Ja joo, piristäähän se lastenlasten näkeminen myös isovanhempia, eli hyvä teko ennaltaehkäisi yksinäisyyttä. Lastemme isovanhemmat eivät ole kovin vanhoja, joten en voi sanoa tarttuneeni nyky-yhteiskunnan isoon ongelmaan eli vanhusten yksinäisyyteen, mutta samalla reissulla tervehdimme myös lasten isoisovanhempia. Kaiken kaikkiaan sunnuntai oli erittäin puuhakas ja antoisa päivä niin minulle kuin yhteiskunnallekin. ;)\nHaasteen viimeisen päivän eli keskiviikon teko numero 7 oli ihan vain mukavien vapaaehtoishommien tekemistä MLL:n paikallisyhdistyksemme ja alueemme lapsiperheiden hyväksi. Lähinnä se oli tietokoneella istumista perhe-elämän ohessa, mutta joka tapauksessa konkreettinen teko. Tai oikeastaan useampi pieni teko, enkä kaikkia edes saanut valmiiksi asti.\nHaaste herätti paljon ajatuksia. Loppuyhteenvetona koen, että sain aikaan pientä vaikutusta omassa ympäristössäni. Tosin näiden pienten tekojen vaikutus ei kestä kovinkaan kauan ja niitä pitää olla paljon, jos halutaan aikaan suuria vaikutuksia. Haaste sai itseni avaamaan silmäni ja huomaamaan ympäristöstäni avuntarvitsijoita ja asioita, joihin voin vaikuttaa positiivisesti ilman, että se vaatii itseltäni kovia ponnistuksia. Opin katsomaan ympärilleni, voinko samalla tehdä jotain muiden hyväksi, kun teen asioita itseni hyväksi. Kovista ponnistuksista puheenollen tosin koin, että päivittäinen hyvän teon miettiminen ja sen toteuttaminen oli loppupeleissä aika raskasta. Erityisesti silloin, kun itsellä on elämässä paljon tekemistä ihan vain arjen perusrutiineissa rupesi ärsyttämään koko homma. Toisaalta taas juuri silloin, kun itsellä oli raskasta, toisen auttaminen piristi. Se, että kiinnitin huomiota omiin hyviin tekemisiini edesauttoi sitä, että huomioni kiinnittyi myös muiden hyviin tekoihin. Oli ihanaa huomata, että ihan tässä lähelläni on ja elää ihmisiä, jotka auttavat minua pikkujutuissa: pitävät ovea auki, kun yritän tunkea siitä vaunujen ja kauppakassien kanssa, katsovat silmiin ja tervehtivät hymyillen tienvierille katsomisen sijaan, antavat kaupassa ylähyllyltä tarvitsemani tavaran ja niin edelleen. Pieniä tekoja, joilla on suuri merkitys juuri minulle ja joiden ansioista myös itse haluan olla avulias muille. Ja näin tekojen määrä kasvaa ja yhteiskunnassamme on useampien mukava elää. Ihanan piristävä ajatus kaikkien näiden surullisten ihmiskohtaloiden uutisoinnin keskellä. Uskon, että jokaisella ihmisellä ja pienellä teolla on merkitystä ja että jokainen meistä pystyy tekemään paljonkin yhteiseksi hyväksi. Ei ehkä joka päivä, mutta ehkä kerran viikossa. Ja hei, eihän näitä kukaan laske! ;)\nPosted by Puputsi at 2:09 PM No comments:


Kannattaako käsidesi valmistaa itse? – NU\nKäsidesit on myyty loppuun moninpaikoin ja netissä onkin levinnyt vinkkejä siihen, miten käsidesin voi valmistaa itse. Olen saanut paljon kysymyksiä siitä, onko kotitekoinen käsidesin valmistaminen ok, tässä postauksessa kommenttini aiheeseen kaikille yhteisesti.\nVerkkouutisten sivuilla on jaossa CBC Newsin jutussa haastatellun, lääkäri David Agusen kotitekoinen käsidesi, jonka valmistukseen tarvitaan:\nAlkoholin on oltava vähintään 60%:sta, jotta se tehoaa pöpöihin. Tätä samaa reseptiä on jaossa monilla eri saiteilla ja näillä raaka-aineilla saa aikaan tehokkaan tuotteen. Homma ei siis ole vaikeaa.\nYmmärrän, että moni funtsii desin valmistamista kotona, koska se on loppu lähes kaikkialta. Koitin saada langanpäähän asiantuntijaa Tukesista, mutta linjat sinne ovat niin varattu, ettei läpi pääse. Ilta-Sanomien jutussa on kuitenkin haastateltu Tukesin ryhmäpäällikköä, Paula Haapasaloa, joka toteaa omatekoisesta käsidesistä sen, mitä viranomaisen olettaa:\n“Haapasola uskoo, että kotona tehdyt käsidesit kyllä toimivat. Etanolia käytetään yleisesti desinfiointiaineina.\nHän haluaa kuitenkin luottaa siihen, että vastuullinen toiminnanharjoittaja on valmistanut tuotteen, tuntee vaaraominaisuudet ja on merkinnyt ne pakkauksen kylkeen. Pakkausmerkinnöistä löytyy myös ohjeet tuotteen turvalliseen käyttöön.\n– Tavallisella kuluttajalla ei ole välttämättä harmainta aavistusta, minkälaisia ominaisuuksia eri aineilla on.”\nTehokkaan käsidesin voi siis valmistaa helposti itse, kunhan säilytät sitä asianmukaisesti niin, etteivät esim. lapset tai cocktailistasi tietämättömät käytä sitä kuvitellen muuksi tuotteeksi.\nKoronavirustartunnan tai ylipäänsä virusten välttelyyn tärkeintä on kuitenkin käsien huolellinen pesu saippualla ja vedellä. Käsidesit ovat toki hyviä etenkin julkisilla paikoilla, jos ei esimerkiksi pääse vessaan käsipesulle. Hesarin jutussa kerrotaan Terveyden ja hyvinvoinnin laitoksen vertailusta, jossa tutkijat selvittivät, kumpi on tehokkaampaa, saippuapesu vai käsidesi. Kuudella työpaikalla toteutetussa ja puolitoista vuotta kestäneessä tutkimksessa saippualla pesijät pärjäsivät paremmin: ripulitaudit ja hengitystieinfektiot vähenivät lähes viidenneksellä. Eli jos on pääsy vesihanalle ja saippuan ääreen, pärjäät hyvin desittäkin.\nKäsiä tulee pestä 15-20 sekuntia ja HUS:n sivuilla kerrotaan, että aika on about sama, mikä kuluu ”Paljon onnea vaan” -laulun yhden säkeistön laulamiseen. Laulaen vessahommiin siis!\nOmat käteni kuivuvat aina influenssakaudella helposti koppuraksi, kun alan lotrata normaalia enemmän vedellä. Vähän jäävi olen, mutta kerronpa nyt kuitenkin, että oma käsien luottotuote on ollut jo monta vuotta Pihlaja- sekä Nokkosvoide. Alunperin halusin suunnitella nimenomaan matkakokoiset tuubit, jotta tuote oikeasti on mukana silloin, kun tarvitsee. Parhaillaan omassa laukussa on jatkuvasti käsidesipullo ja Pihlaja tai Nokkonen, mutta säästelen desiä ja käytän sitä vain silloin, kun ei ole pääsyä vesihanalle.\nNokkosvoide on hajuton, väritön ja atoopikoillekin sopiva, joten mikäli tarvitsee olla koko perheelle sopiva tuote, ottaisin sen. TOSIN hygieniasta kun puhutaan, on tietenkin parempi, että kaikilla käyttäjillä on oma tuubinsa. Pihlaja- ja Nokkosvoiteita saa paitsi tuolta linkkaamastani verkkokaupasta, myös Sokoksilta, Ruohonjuuresta, Stockmanneilta — niistä nyt ainakin.\nMuista huolellinen saippuapesu 15-20 sekuntia.\nKäytä käsidesiä, mikäli et pääse pesemään käsiäsi. Tehokkaan käsidesin voi valmistaa itse.\nMuista rasvata käsiäsi, ettet saa haavoja ja halkeumia.\nEn halua lietsoa hysteriaa, vaan jakaa infoa, jota minulta on viimepäivinä paljon pyydetty. Itse suhtaudun koronavirustilanteeseen rauhallisesti ja panikoimatta. Pidän huolta käsihygieniasta, vedän päivittäiset pakuri-tyrni-sinkki yms. vitamiini- ja vastustuskykypommini ja pulahdan joka toinen päivä meriveteen. Vältämme lasten kanssa parhaillaan julkisia ja liikumme fillarein tai omalla autolla.\nJokaisen on nyt hyvä ottaa tilanne vakavasti ja kiinnittää erityistä huomiota käsihygieniaan.\nKommentoinut Na-ta 11. maaliskuuta 2020\nminulla on 80 % pirtua kotona … käykö tämä noin vaan vaan täytyykö laitta jotakin rasva ettei kädet kuivu liikaa\nKommentoinut kotikemisti 13. maaliskuuta 2020\nKokeilin tätä isopropanolin ja kirkkaan tuorepuristetun alovera geelin kanssa. Aloveran geelimäinen rakenne muuttuu isopropanolin seassa ‘kuitumaiseksi’ ja näyttää kuin lasivillaa ui nesteessä, ei siis sekoitu. Teepuuöljy painuu pohjalle hetki sekoittamisen jälkeen.\nSekoitussuhde tuo 2/3 isopropanolia ja 1/3 aloeveraa mutta ei tule kyllä mitään toimivaa seosta tuosta.\nKommentoinut tyy 14. maaliskuuta 2020\nVan, se on huuhaata,\nKäsidesin ja saippuan suhteen olet oikeassa.


Kati, 48: Olen varannut rahat omiin hautajaisiini\n28.02.2015 klo 7:26\nLäheisen poismeno tai vuosien vieriminen voi herättää ajatuksen elämän rajallisuudesta. Ilonan lukijat kertovat, millä tavoin he ovat valmistautuneet kuolemaansa.\nKati, 48: Olen tallettanut rahat hautajaiskuluihini”\nTein testamentin ja hoitotestamentin jo alle kolmekymppisenä. Lähimmilleni olen kertonut, minkälaiset hautajaiset haluan ja keiden toivon niihin osallistuvan. Hautajaiskulut olen varannut erilliselle tilille, että hautajaisista ei tule kuluja muille.\nIsäni kuoli äkillisesti vain 39-vuotiaana. Lisäksi välit osaan sukua ovat huonot. Siksi haluan ennakoida tällaiset asiat vielä kun olen itse elossa.\nRiitta, 49: Läheiseni tietävät hautajaistoiveeni\nOlen tehnyt ruumiinluovutustestamentin lääketieteelle. Tuhkaus hoituu sitä kautta. Läheiseni tietävät, etten halua mitään hautapaikkaa, eikä muistotilaisuudessani tarvitse surra.\nMarjatta, 66: Hoitotestamentin teen kärsimyksen välttämiseksi\nOlen varautunut elämäni loppumiseen. Menetin mieheni jokunen kuukausi sitten. Omaisuudesta meillä oli keskinäinen testamentti. Henkivakuutus kattoi hautaus- ja perunkirjoituskulut. Kuoleminen on Suomessa äärettömän kallis juttu. Vähimmilläänkin kuluja tulee pari kolmetuhatta euroa.\nItse olen kertonut, että haluan saattajiksi vain lähimmät omaiset. Teeskentelijät voivat olla kotonaan kaffetta juomassa. Polttohautaus ja nimi kiveen. Siinä se.\nJohanna, 41: Olen kirjannut kaikki toiveeni paperille\nKuoleman varalta olen antanut suljetussa kuoressa uskotulle ihmiselleni tiedot siitä, miten haluan toimittavan kuolemani jälkeen. Tunnen, että toiveista puhuminen olisi liian kivuliasta kaikille. Parempi, että toiveeni ovat paperille. Eipä tarvitse sitten kenenkään arvailla.\nTerhi, 55: Lapsetkin tietävät, miten haluan toimittavan kun minä ja mieheni kuolemme\nOlemme mieheni kanssa puhuneet selviksi kuolemaan liittyvät asiat. Kumpikin tietää, miten toimia, kun se aika tulee. Myös hautapaikka on tiedossa.\nOlen työssäni nähnyt, miten avuttomia ihmiset ovat kuoleman hetkellä, jos näistä asioista ei ole puhuttu. Kuolema ei saa olla tabu. Mistä ihmeestä tietäisin, miten toimin, jos mieheni kuolee ennen minua, jos emme olisi puhuneet etukäteen tästä. Myös lapset tietävät, miten toimia, jos kuolemme yhtäaikaa. He tietävät vakuutus- yms. asiat.\nEi kuolemasta puhuminen ole kuoleman toivomista! Kaikkihan me kuolemme, ennemmin tai myöhemmin.\nSanna, 38: Olen jättänyt toiveeni siitä, kenestä haluan lasteni huoltajan, jos kuolen\nYksinhuoltajana olen tehnyt alaikäisten lasteni tulevasta huoltajasta kirjallisen toiveen perusteluineen siltä varalta, että kuolisin. Myös hautapaikasta ja hautajaisista on suunnitelmat ja toiveet.\nAnneli, 53: Testamentissa lahjoitamme huume-, tulli- ja poliisikoiria\nMinulla ja puolisollani ei ole meille rakkaita ja tärkeitä sukulaisia, joita haluaisimme muistaa kuoleman jälkeen. Sen sijaan olemme keskenämme sopineet, että jos toisesta meistä tulee aivohalvauksen tai muun sairauden takia oikeustoimikelvoton, saa toinen myydä talomme. Olemme sopineet, että lahjoitamme ruumiimme tieteelle tai ainakin haluamme polttohautauksen. Emme halua, että toiselle jää paljon kuluja.\nJos jään viimeiseksi meistä kahdesta, on kotonamme sen verran lääkkeitä, että asia hoituu minunkin kohdaltani. Pahinta olisi joutua jäämään hoitolaitokseen vuoksikausiksi omiin paskoihinsa makaamaan.\nTestamenttaamme omaisuutemme ainakin osin eläinsuojeluun. Virkavallalle haluamme testamentata muutaman poliisi- ja huumekoiran ja tullille samoin. Jäljelle jäänyt perii toisen ja hoitaa tuon koirahomman kuntoon.\nPelottaako ajatus elämän rajallisuudesta?


Vatsatauti tarttuvuus gigantti hml / Puumanaiset\nVatsatauti tarttuvuus gigantti hml\nAsia polveutua Korhonen Seppo 30-07-2017\nsuosikkisi! Renew IT -palvelusopimus on mahdollista tehdä myös 24 tai 36 kuukaudeksi. Television pikselit heijastavat sivuilta tai takaa tulevaa valoa, joka parantaa kuvan kontrastia ja tarjoaa luonnollisemmat värit. Kenkävalikoimamme mahdollistaa tyylillä leikittelyn Monipuolinen tarjontamme mahdollistaa hyvin erilaisilla tyyleillä leikittelyn ja kenkien avulla saat muutettua asusi ilmettä pienellä vaivalla. Pysyy hyvin ylhällä, nelirivisen silikonin avulla. Hänen skenaariossaan korjausta vaativat laitteet on hankittu lähinnä vuosina. Voimme myös auttaa sinua siirtämän tiedostot vanhalta laitteeltasi uuteen. Onko laite vaihdettava aina uuteen kun se tulee mahdolliseksi ja Gigantti ehdottaa minulle vaihtoa?\nJos haluat peruuttaa renew IT:n vaihto- ja palautusoikeuden ulkopuolella, maksat tällöin jäljellä olevat maksuerät loppuun. Asiakas saattaa esimerkiksi kantaa kauppaan laitteen, johon ei saa enä varaosia. Olen hankkinut renew IT -laitteen. Voit halutessasi vaihtaa puhelimesi, kannettavasi tai iPadisi uuteen vuoden, kahden tai kolmen välein. Renew IT-palvelun kuukausimaksulla saat käyttösi tuoreimmat uutuudet ja voit vaihtaa puhelimesi uusimpaan malliin vaikka kerran vuodessa.\nMitä eri teknologiat vatsatauti tarttuvuus gigantti hml tarkoittavat, televisioiden eri paneelityyppien lisäksi myös seuraa tampereelta seksi hieronta valmistajien rehevä nainen ilmaista puhelinseksiä käyttämät erilaiset tekniikat voivat tuntua vaikeaselkoisilta. Mitä renew IT maksaa? Voit hakea uuden laitteen lähimmästä Gigantti-myymälästä ja autamme halutessasi sinua siirtämän tiedot vanhasta laitteesta uuteen. Yli polven saappaat gigantti hml, kevyt saapas asustaa kauniisti myös sisäkäytössä. Kuinka usein voin vaihtaa renew IT -laitteen uuteen? Valitettavasti renew IT -sopimusta ei voi tehdä Gigantin nettikaupassa, mutta autamme sinua mielellämme kaikissa myymälöissämme. Perinteinen nahka ja mattaisempi pinta on aina klassisen tyylikäs.\nNoutoaulan ovi päovien oikealla puolella.\n[email protected] maksu noudettaessa kortilla, muut maksutavat ensin.\nHöyryuuni on huippukokkien käyttämä uuni.\nSen etuna on, että höyry estä ruokaa kuivumasta ja ruoka säilyttä värinsä ja koostumuksensa.\nMustaa pintanahkaa ja mokassa seksiasennot kuvina amatöri pano mustana ja beigenä). Voit irtisanoa renew IT palvelun milloin tahansa. LED-televisiot ovat myös yleisesti ottaen edullisempia muihin tämän päivän näyttötyyppeihin verrattuna. Ota kuitenkin vanha laitteesi mukaan tullessasi Giganttiin, sillä voit saada hyvitystä vaihtaessasi vanhan puhelimesi, kannettavan tietokoneesi tai tablettisi uuteen. Miten saa renew IT:n?\nEroottiset tarina hieronta eroottinen\nRunkkaus vinkit puhelinseksi numerot 271\nPaljaat pillut escorts helsinki Suositellut LED-, oled- ja qled-TV-mallit: Näytä kaikki, lED-TV, lED on lyhenne sanoille Light Emitting Diode eli hohtodiodi. Oma pillu suomen seksikkäin nainen.\nThai hieronta loviisa suomi sex Sex amateur alastom suomi\nVatsatauti tarttuvuus gigantti hml Renew IT on Gigantin rahoitussopimus, suomalainen sex treffit kuopio jonka avulla voit päivittä laitteesi uuteen vuoden, kahden tai kolmen vuoden välein. Heijastava lanka ei korvaa heijastinta!


| NauravaNappi: Täydennystä lasten vaatekaappeihin\nOlen viime aikoina hankkinut alennusmyynneistä muutamia vaatteita lapsille sekä kiertänyt jonkun verran kirppareita. Viime viikonloppuna käytiin koko perheen voimin Kokkolassa, jossa myöskin pääsin hieman tekemään ostoksia niin kauppaan kuin kirppareillekin. Kokosin viimeaikojen vaatehankintoja tähän yhteen postaukseen, niin ei tule montaa postausta sitten samasta aiheesta.\nKirpputoreilta olen ostanut lähinnä vauvalle vaatteita, mutta jotain on löytynyt satunnaisesti myös Aavalle. Veetin kokoisia vaatteita enää vähemmän löytää siinä kunnossa kirppareilta, että kannattaisi ostaa. Kokkolan kirpparilta löysin Aavalle Popin pallofarkut koossa 98cm eli varmaan vielä hieman reilut, mutta syksyllä varmasti jo ihan sopivat. Itselleni ostin samasta paikasta imetysliivit kolmella eurolla. En jaksanut sovitella, mutta eiköhän sen sitten maidon noustessa näe, että mahtuuko vai eikö ja jos ei niin eipä tipu korkealta.\nVauvanvaatteita inventoidessa huomasin, että olen aika reilulla kädellä pistänyt menemään Aavan vanhat vaatteet ja Veetinkin vaatteista on tallessa vain ne ihan ehdottomimmat lempparit, jotka haluan säästää. Esimerkiksi koon 50-68cm bodeja oli yhteensä vain noin kymmenen. Ei kovin montaa siis per koko. Housuja oli myös aika heikosti, mutta onneksi niitä on löytynyt kiitettävästi käytettyinäkin.\nVasemmalla Lindexin puuvillaiset kesähousut, keskellä Tutan leggarityyppiset housut ja oikealla taas Lindexin housut. Kaikki noin kokoa 62cm. Olisiko nuo oikeanpuoleiset olleet 68cm kun ovat niin pitkän näköiset. Meidän pitkäjalkaisille lapsille ei juurikaan 56:sta pienempää housua kannata hommata, kun lahkeet ovat viikon jälkeen lyhyet!\nNewbien mustat polvipaikkahousut (jotka näyttävät kuvassa tosi kulahtaneilta, eivät oikeasti ole!) olivat muistaakseni myös koko joko 56cm tai 62cm.\nSamassa kokoluokassa myös punaiset Popin leggarit. Koko muistaakseni 62cm, mutta mielestäni nämä ovat enemmän 56cm. Meillä ei kamalasti ole popin sisävaatteita ollut, joten niistä en osaa sanoa, että ovatko enemmän pientä kuin isoa mitoitusta?\nKokkolasta Veeti sai Kappahlista uudet farkut. Nämä ovat muuten todella ihanat niin ulkonäöltään kuin päälläkin! Näyttävät ihan täysin oikealta farkulta, mutta ovat kuitenkin tuommoista collegekangasta. Meillä on yhdet vastaavat Lindexiltä ja ne on ollut tosi tykätyt. Voi laittaa vähän siistimpää päälle, mutta vaate ei kuitenkaan ole joustamattomuudessaan ahdistava päällä. Hinnasta pieni miinus, sillä minusta n. 30e lasten farkuista, varsinkin college-materiaalista valmistettuna, on vähän liikaa. Mulla sattui olemaan puhelimessa tekstiviestinä tarjous, että kahden tuotteen ostosta sai loppusummasta -20% ja kolmen -30%, joten hyvän säästön teki vaatteissa. Ale taisi muuten olla vielä tänään voimassa, jos on tarve tehdä täsmäiskuja vaikkapa välikautta ajatellen.\nOnko teille jo tuttuja nämä "feikkifarkut"?\nAavalle ostin Kappiksesta tämän yhden peruspaidan koossa 86/92cm. Meillä on vielä pääosin käytössä bodyt, joten pikkuhiljaa pitää kerätä näitä paitojakin. Bodeja en aio enää ostaa vaan pidetään nuo mitä on vielä käytössä ja siirrytään pikkuhiljaa paitoihin niiden jäädessä pieneksi. Hankalia nämä kaksoiskoot, kun mietin, että onko tämä jo liian sopiva meille, mutta seuraava on jo 98/104! Mieluusti ostaisin vaatteet yhtenä kokona, kun kuitenkin niissä on välissä melko monta senttiä.\nJoskus kavereiden kanssa mietittiin, että jos vaatteen koko on 68cm niin onko vaate pieni silloin kun lapsi on tuon mittainen vai aletaanko sitä käyttää silloin kun tuo pituus saavutetaan? Meillä ainakin yleensä saa olla vähintään kokoa isompaa mitä pituus on. Miten te ajattelette tuon? otatteko esim 80cm vaatteet käyttöön kun lapsi alkaa olla 80cm pitkä? Muutoinkin kun tuo mitoitus vaatteissa on melkoista rakettitiedettä kun joka merkin koot heittävät paljon ja parhaimmassa tapauksessa saman merkin samanlaiset vaatteet ovat eri vuosina erilaista mitoitusta!\nOlkapäissä oli tuollaiset nätit pitsit yksityiskohtina.\nHennesiltä ostin Aavalle vk-takin, Veetille ihan lapaset ja itselle pari imetystoppia. Sielläkin sattui olemaan sopivasti tarjous että yli viidenkympin ostoksista sai kympin alea. Mutta vk-vaatteista juttua luvassa myöhemmin.\nEilen tein vielä muutaman aleoston Prismassa ja Cittarissa ruokaostosten yhteydessä. Prismassa oli kenkiä alessa -70%, joten ostin Aavalle nuo tennarimalliset Vikingin goret vuorella sekä vauvalle Ugg-tyyliset tossut. Crocsin kumpparit on ostettu Aavalle Cittarin mammuttimarkkinoilta hintaan 25e. Yhteensä nämä kolmet kengät sekä Veetin kurahousut maksoivat vähän reilut 60e, eli ei ollenkaan paha kun noiden Vikingin kenkien normihinta oli 64,9e.\nOlisi mukava sanoa tässä vaiheessa, että eiköhän tässä ole nyt ostokset vähäksi aikaa, mutta ei valitettavasti ole. Aavalle pitäisi ostaa vielä joku parempi takki välikausitakin lisäksi sekä jotkut kevätkengät ja kesäksi myös kenkiä. Veetillä onneksi on kesäksi yhdet Puman aletennarit ja nyt gorelenkkarit, eli tarvitaan todennäköisesti vain saappaat ja ehkä jotkut halppiscrocsit kesäksi. Takki- ja housupuoli on hoidossa.\nLähettänyt Laura/NauravaNappi klo 11.10\nSelina \_ Kun äiti kelaa 17. maaliskuuta 2015 klo 11.56\nKlikkasin itseni toisen blogin kautta tänne ja täältä löytyi kiva blogi! Liityn heti lukijaksi ja alan ahmimaan lisää! :)\nLaura/NauravaNappi 17. maaliskuuta 2015 klo 13.32\nTervetuloa mukaan! Kiva, että tykkäät :) Pitääkin käydä vastavierailulla ;)\nNimetön 17. maaliskuuta 2015 klo 13.59\nVoi ei! Me käytiin eilen samaisessa prismassa mutta kierrettiin vaan ruokapuoli, harmi! Cittarista haettiin samat kumpparit sinisenä, pinkit ehdin aiemmin tilaamaan netistä :)\nKokokysymykseen, kyllä ne vaatteet on jo meillä pieniä siinä vaiheessa kun pituus ja vaatteen koko on samat, varsinkin yläosissa kun on pitkäselkäisiä lapsia. Alaosissa toimii paremmin mutta aiemmin ne koot otetaan silloinkin käyttöön.\nLaura/NauravaNappi 17. maaliskuuta 2015 klo 14.14\nLohdutukseksi voin sanoa, että kokoja oli aika rajallisesti :) Meillä on Aavalla osassa housuista jo 98cm käytössä, vaikka pituutta 85,5cm :D\nJenni 17. maaliskuuta 2015 klo 18.27\nHahaa, samanlaiset goret lähti tääläki prismasta mukaan! Vikat tuommoset lilat vein, oli just meijän koko ja Ilarille sitte siniset. Kerranki kävi itellä tuuri, kun yleensä just meidän koot on jo menny kun on kunnon alet :)\nLaura/NauravaNappi 17. maaliskuuta 2015 klo 19.17\nMeillä ei harmi vaan riittänyt koot enää Veetille missään, mutta noissa onneksi riitti!\nNimetön 17. maaliskuuta 2015 klo 21.02\nVoiko vauvanvaatteiden väreistä päätellä, että teille on tulossa tyttö? Nuo feikkifarkut näyttää kivoilta.\nLaura/NauravaNappi 18. maaliskuuta 2015 klo 7.10\nVoihan niistä :)\nSonja ll Luomalla- blogi 18. maaliskuuta 2015 klo 8.11\nGreat minds think alike, mulla oottaa tuolla lipaston päällä läjä vaatetta joita oon pääasiassa Livialle ostellut kun sillä alkoi käymään kaappi tyhjäksi sopivista :D Jostain syystä on vaan ollut nyt vähän kädet täynnä muuta.. Tosi ihania ostoksia oot tehny! Nuo aavan goret on iiiihanat. Pakko käydä katsomassa oisko siellä meillekin jotain :) Onko nuo crocsin kumpparit kaposemmat nilkasta kuin Nokiat? Meillä on sopivat Nokialaiset mutta ne on jotenki kauhean leveät ja eivät sitte kunnolla pysy jalassa..\nLaura/NauravaNappi 18. maaliskuuta 2015 klo 8.24\nTodellakin! Crocsit on varresta just tosi kaposet, meillä pysynyt konttaavalla lapsella :) Nyt vähän arvoin, että saako Aava niitä sitten itse jalkaan, mutta näytti tuo saavan. Veetillä ei ekojen jälkeen ostettu toisia kun se ei meinannut saada niitä jalkaan. Mutta ehkä noissa just siksi on nuo kahvat mitä ei Veetin aikana ollut ja varsikin ehkä on himpin leveämpi. Ihanan kevyet nuo kyllä on! Ehkä hieman hiostavat kun on kokonaan kumia, mutta kuivuu myös nopsaa jos pääsee sisälle vettä :)\nMariaH 18. maaliskuuta 2015 klo 8.21\nMeillä on tytöllä käytössä Popin leggarit, 80 otettiin käyttöön kun tyttö oli jotain 70cm. Nyt tilasinkin neljät jo seuraavassa koossa jemmaan. Kumisaappaat pitää vielä nuorimmalle ostaa, sit onkin vk-setit kaikilla kunnossa.\nLaura/NauravaNappi 18. maaliskuuta 2015 klo 8.26\nEli ilmeisesti on pientä kokoa! Mua nyt ahdistaa tuo Aavan "parempi" takki kun en löydä mieleistä :) Näitä todella suuria ja vakavia ongelmia! Vinkkaapas jotain kivoja kun sulla on niin hyvä maku ;)\nMariaH 19. maaliskuuta 2015 klo 8.26\nJoo, arvaas vaan, oonko iteki saanut harmaita hiuksia yhden takin vuoksi ;) Kivoja ei löydy montaa, omat suosikit oli MR Pico, Molo kidsin se kukkakuosi (valkoinen pohja), Name it -merkin semmoinen haaleanvaaleanpunainen parka (vähän ruskeaa nahkaa taskuissa koristeena), Elloksen mu-va pallokuosinen takki (suurin koko 86) ja Esprit kirkkaan keltainen parkamallinen sadetakki :D\nLaura/NauravaNappi 19. maaliskuuta 2015 klo 8.30\nMeillä Veetillä on Pico niin en varmaan raski Aavalle enää tilata. Name it pitääkin kurkata ja tuo Ellos on pieni meille! keltainen parka kuulostaa kivalle, mutta sadetakki ei :D\nLaura/NauravaNappi 18. maaliskuuta 2015 klo 8.23


Prepair Daniella mekko - kuvioitu - vapaa-ajan mekot - naisten pukeutuminen – IHANA Store\nPrepair Daniella mekko on ihanan kevyt päällä ja se on vuoriton. Mekon yläosassa olevan rypytyksen ansiosta mekko istuu upeasti kantajansa päälle. Muilta osin mekon kangas on joustamatonta. Prepair Daniella mekko on vaatekaappisi monikäyttöinen ihanuus ja se sopii loistavasti ympärivuotiseen käyttöön. Kenkiä ja asusteita vaihtamalla se sopii niin arkeen kuin juhlaan. Mekon malli imartelee kaikkia vartalotyyppejä.\nVäri beige /sininen /kuvioitu


Vuoden jännittävin tiimikisa ZOOATHLON kerää yritykset Korkeasaareen touko-kesäkuussa | HAPPYMOOR\nVuoden jännittävin tiimikisa ZOOATHLON kerää yritykset Korkeasaareen touko-kesäkuussa\n1.4.2022 06:30:00 EEST | HAPPYMOOR\nZOOATHLON kutsuu yritykset Korkeasaareen suojelemaan tiimihenkeä ja uhanalaisia eläimiä 2. toukokuuta - 17. kesäkuuta. Luvassa on sekä pakopelien jännitystä että seikkailuradan hauskuutta\nZOOATHLON kutsuu yritykset Korkeasaareen suojelemaan tiimihenkeä ja uhanalaisia eläimiä 2. toukokuuta - 17. kesäkuuta. Kyseessä on uusi eläintarhaympäristöön rakennettu yrityspäivä-kokemusformaattii. Tavoitteena on monistaa tulevaisuudessa se myös ulkomaille.\nVuoden jännittävimmän tiimikisan reitin ovat suunnitelleet tiimityön ja pelillistämisen ammattilaiset. Luvassa on sekä pakopelien jännitystä että seikkailuradan hauskuutta. Tiimit joutuvat muun muassa keplottelemaan itsensä ulos vanhan Pikkukarhun kaltereiden takaa.\nZOOATHLON on samaan aikaa suurtapahtuma ja tiimin ihan oma juttu. Se tarjoaa myös pienempien yritysten työntekijöille mahdollisuuden päästä kokemaan suuren luokan tiimipäivän meininkiä.\nKisalähtöjä on kaksi päivässä ja kuhunkin lähtöön mahtuu kahdeksan joukkuetta. Tiimit kulkevat seitsemän tehtäväpisteen reitin läpi kisaoppaan opastuksella ilman kontaktia muihin joukkueisiin.\nVaikka pääosassa on työhyvinvoinnin ylläpitäminen ja tiimihengen nostattaminen, mukana on myös leikkimielinen kilpailu, jossa tiimien suoritukset pisteytetään ja parhaat tiimit palkitaan. Jos yritykset osallistuvat useammalla tiimillä, firman tiimit voivat kilvoitella keskenään.\nKorkeasaaren perimmäisenä tavoitteena on lajiensuojelu. Siksi jokaisen tiimin osallistumismaksusta menee yrityksen valinnasta riippuen lahjoitus amurintiikerin ja amurinleopardin tai lumileopardin suojeluun tai Korkeasaaren Villieläinsairaalalle.\nZOOATHLONin tuottaa Happymoor Harbour yhteistyössä Korkeasaaren eläintarhan ja Korkeasaaressa ravintolatoimintaa harjoittavan Marcante Oy:n kanssa. Jokaisesta osallistumismaksusta lahjoitetaan 100 euroa lajiensuojeluun.\nHAPPYMOOR HARBOUR yhdistää kaupunkien yritykset ja yhteisöt jakamaan tekemistä ja resursseja parempien asiakasreittien ja kestävämmän liiketoiminnan yhteistekemiseksi. Yhteistekemisen tuotoksena syntyy uudenlaisia, personoituvia kokemuksia, jotka ihmiset löytävät, muotoilevat, ostavat ja ohjaavat polullaanyritysverkoston yhteisistä kanavista happymoor.bizissä ja happymoor.clubissa. Yhteistekemistä koordinoi luovan alan ja liiketoiminnan kehittämisen yrittävistä osaajista koostuva Miehistö. Alustan yhteinen tekeminen lisää kaupunkien ja alueiden vetovoimaa, viihtyvyyttä ja elinvoimaa kestävästi. happymoor.biz


MIZON Water Volume Aqua Gel Cream | Metkunen\nHome → Products → MIZON Water Volume Aqua Gel Cream\nKaipaako ihosi kevyttä, rauhoittavaa kosteusvoidetta kesän kuumuuteen?\nSuositun Mizon Water Volume EX Creamin kevyempi geeliversio on mitä erinomaisin valinta myös meikin alle.\nMizon Water Volume Aqua Gel Cream sopii kaikille ihotyypeille, mutta on kehitetetty etenkin rasvoittuvan ja akneen taipuvaisen ihon tarpeisiin. Tämä geelimäinen kasvovoide rauhoittaa ja parantaa ihon öljy-kosteustatasapainoa. Paksusta koostumuksestaan huolimatta geeli tuntuu kevyeltä iholla, eikä jätä tahmeaa tunnetta. Tuote on hyvin riittoisa, kosteuttava, ihoa tasapainottava ja silottava, eli loistava valinta myös kun tarvitset hyvää alusvoidetta meikin alle.\nMizon Water Volume Aqua Gel Cream rauhoittaa kasvojen punoitusta ja silottaa ihoa. Sen sisältämä niasiiniamidi (B3-vitamiini) kirkastaa ja tasoittaa ihon sävyä. Hyaluronihappo ja vesimeloniuute kosteuttavat ihoa. Taikapähkinäuute auttaa supistamaan ihohuokosia ja kotrolloi ihon rasvoittuvuutta. Aqua Gel Cream -kasvovoide sopii erinomaisesti myös miesten ihonhoidon osaksi. Voide imeytyy nopeasti ja jättää raikkaan tuoksun ja tunteen iholle aiheuttamatta ylimääräistä kiiltoa.


K-S LIHAVARRAS KEBABSUIKALE 1,0KG | H-LIHAPALVELUT\nPaikallisesti Suomalaisesta lihasta valmistettu ohut kebab suikale.\nAinesosat: Naudanliha (FI), kananliha (FI), vesi, rasva, perunatärkkelys, soija, suola 1,5%, perunakuitu, aromivahvenne (E621), paakkuuntumisenestoaine (E551), sinappi, väriaine (E100), stabilointiaine (E450,451), mausteet (mustapippuri, selleri)\nSäilyvyys: Alle -18°C 6kk valmistuspäivästä. Jääkaapissa +4°C 3vrk. Sulanutta tuotetta ei saa jäädyttää uudestaan.\nEnergia 989 kJ/236 kcal\nRasvaa 16,5 g, josta tyydyttynyttä 7,3 g\nHiilihydraatit 0,5 g, josta sokereita 0,5 g\nMcKAKKE´S NAUDAN BURGERJAUHELIHAPALLO 2*180G\nBROILERIN RINTAFILEE N.12kpl +140G 2,0KG


low carb – Kukkaiselämää\nAvainsana: low carb\nKeskiviikon touhuja – On Wednesday\nTänään, keskiviikkona, katselin koko aamun tv:tä. Eilen jäi näkemättä Lemmen Viemää ja Emmerdale. Lemmen Viemään olen koukussa. Katsellessani sohvalla tv:tä minulla oli hyvää seuraa. Mikki nukkui kolmisen tuntia kainalossani. Se...\nHelsingissä jälleen – Back in Helsinki\nSiellä, siellä se Mikki on! – Who’s hiding there? Lasten koulu alkoi taas eilen. Poikani sai mennä yksin, sillä tyttäreni on ollut flunssainen. Huomenna tyttökin pääsee taas kouluun. Mies meni...